hotchpotch/miracl-hf-unified huggingface dataset:
พระเจ้าฟรีดริช วิลเฮ็ล์มที่ 3 แห่งปรัสเซีย
พระเจ้าฟรีดริช วิลเฮ็ล์มที่ 3 () เป็นกษัตริย์แห่งปรัสเซียระหว่าง ค.ศ. 1797–1840 พระองค์ทรงปกครองปรัสเซียในช่วงเวลายากลำบากระหว่างสงครามนโปเลียนและเป็นยุคที่จักรวรรดิโรมันอันศักดิ์สิทธิ์ล่มสลาย แม้ว่าในตอนแรก พระองค์จะพยายามวางตัวเป็นกลางในสงครามนโปเลียน แต่ด้วยอิทธิพลอย่างรุนแรงจากพระมเหสีซึ่งอยู่ฝ่ายฝักใฝ่สงคราม ท้ายที่สุดก็ไม่สามารถหลีกเลี่ยงที่จะต้องเข้าสู่สงครามในเดือนตุลาคม ค.ศ. 1806 โดยกองทัพปรัสเซียของพระองค์ได้เข้าร่วมกับกองทัพอังกฤษในการต่อต้านการแผ่อำนาจของฝรั่งเศส หลังจากที่นโปเลียนพ่ายแพ้และสิ้นอำนาจแล้ว พระองค์ในฐานะกษัตริย์แห่งปรัสเซียได้เข้าร่วมการประชุมใหญ่แห่งเวียนนา เพื่อจัดระเบียบทางการเมืองการปกครองในทวีปยุโรปหลังสงครามนโปเลียน พระองค์ตัดสินพระทัยที่จะรวมคริสตจักรโปรเตสแตนต์ให้เป็นหนึ่งเดียวเพื่อความเป็นเอกภาพเวลาประกอบพิธีกรรมทางศาสนา และส่วนหนึ่งก็เพื่อจะรวมศูนย์อำนาจการปกครองคริสตจักรโปรเตสแตนต์ทั้งหมดไว้ที่ราชสำนักปรัสเซีย
พระเจ้าฟรีดริช วิลเฮ็ล์ม ประสูติในพ็อทซ์ดัม เป็นพระราชโอรสในพระเจ้าฟรีดริช วิลเฮ็ล์มที่ 2 แห่งปรัสเซีย กับพระนางฟรีเดริกา ลุยซา แห่งเฮสเซิน-ดาร์มสตัด และพระองค์ยังมีเชื้อสายพระเจ้าจอร์จที่ 1 แห่งบริเตนใหญ่ผ่านทางพระอัยกา (ปู่) ในขณะที่พระเจ้าฟรีดริช วิลเฮ็ล์มทรงพระเยาว์นั้น มีพระนิสัยขี้อายและเก็บตัว และติดบุคลนิสัยนี้เรื่องมา ด้วยบุคลนิสัยไม่ค่อยตรัสแบบนี้จึงเป็นผลดีต่อเหล่านายทหาร
พระเจ้าฟรีดริช วิลเฮ็ล์ม ขึ้นครองราชสมบัติเมื่อ 16 พฤศจิกายน 1797 หลังจากครองราชย์แล้ว พระองค์ทรงตัดลดงบประมาณของราชสำนัก ปลดเหล่ารัฐมนตรีของพระราชบิดาออกตลอดจนยกเลิกการปกครองที่กดขี่ข่มเหงของพระราชบิดา ตัวพระองค์ไม่มีความไว้ใจอย่างยิ่งที่จะมอบหมายงานสำคัญ ๆ ให้กับบรรดารัฐมนตรี
เรื่องที่ขอ
"เรื่องที่ขอ" เป็นซิงเกิลของ ลุลา ในปี พ.ศ. 2559 ประพันธ์เนื้อร้อง-แต่งทำนองโดย จักรธร ขจรไชยกูล (โตน โซฟา) / อะตอม-ชนกันต์ รัตนอุดม และเรียบเรียงโดย บวรภัส จินต์ประเสริฐ ออกจำหน่ายครั้งแรกในวันที่ 16 กันยายน พ.ศ. 2559
มิวสิกวิดีโอเล่าถึงความสัมพันธ์ของคู่รักที่รักกันมาก แต่อาจเพราะรักไม่เป็น ผู้หญิงที่มีความคาดหวังในความรักจากฝ่ายชายมากมายจนไม่เป็นตัวเอง และมาถึงจุดที่ไม่อาจร้องขออะไรได้
เพลง "'รักคำโตโต" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 9 ตุลาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
สวนสนามชัยกรุงมอสโก ค.ศ. 1945
พิธีสวนสนามแห่งชัยชนะที่กรุงมอสโก 1945 () เป็นพิธีสวนสนามกองทัพของสหภาพโซเวียต (รวมถึงหน่วยเล็ก ๆ ของกองทัพโปแลนด์ที่หนึ่ง) หลังการยอมจำนนของนาซีเยอรมนีในมหาสงครามของผู้รักชาติ พิธีนี้จัดขึ้นในวันที่ 24 มิถุนายน 1945
จุดสำคัญพิธีสวนสนามนี้คือการนำธงชัยเฉลิมพลของเวร์มัคท์และเอสเอสที่ NKVD ยึดมานำมาวางลงกับพื้นสุสานเลนินและการแสดงอาวุธยุทโธปกรณ์ในจัตุรัสแดง
ครูนาสวีเดน
ครูนาสวีเดน (; พหูพจน์: "kronor"; สัญลักษณ์: kr; รหัส: SEK) เป็นเงินตราของประเทศสวีเดนตั้งแต่ปี ค.ศ. 1973 โดยมีทั้งรหัสมาตรฐาน ISO คือ "SEK" และเครื่องหมายสกุลเงิน คือ "kr" ในการใช้งานทั่วไป ในอดีตสกุลเงินนี้มีค่า โดยเฉพาะอย่างยิ่งในอดีตที่ผ่านมา ซึ่งบางครั้งมีการเรียกสกุลเงินนี้เป็น สวีดิชคราวน์ (Swedish crown) ในภาษาอังกฤษ โดยคำว่า "ครูนา" แท้ที่จริงนั้นหมายถึงมงกุฎในภาษาสวีเดนนั่นเอง ครูนาสวีเดนเป็นสกุลเงินที่มีการซื้อขายแลกเปลี่ยนมากที่สุดในอันดับที่ 11 ของโลก จากการประเมินค่าในเดือนเมษายน ค.ศ. 2013
หนึ่งครูนาแบ่งออกเป็น 100 "เออเร" (เอกพจน์และพหูพจน์; เมื่อกล่าวถึงตัวหน่วยเงิน อย่างไรก็ตาม รูปพหูพจน์แบบชี้เฉพาะคือ "เออเรน") อย่างไรก็ตาม หน่วยเออเรทั้งหมดได้ถูกยกเลิกแล้ว ณ วันที่ 30 กันยายน ค.ศ. 2010 สินค้าต่าง ๆ ยังคงมีราคาเป็น "เออเร" แต่จำนวนเงินทั้งหมดจะถูกปัดเศษให้ใกล้กับครูนามากที่สุดเมื่อชำระด้วยเงินสด
วอลเลย์บอลหญิงชิงแชมป์สโมสรโลก 2016
วอลเลย์บอลหญิงชิงแชมป์สโมสรโลก 2016 () เป็นการแข่งขันชิงแชมป์สโมสรโลกครั้งที่ 10 และเป็นครั้งแรกที่จัดขึ้นในประเทศฟิลิปปินส์ โดยจัดขึ้น ณ ปาไซ, ประเทศฟิลิปปินส์ ระหว่างวันที่ 18–23 ตุลาคม ค.ศ. 2016
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แช่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
สถาบันนวัตกรรมการเรียนรู้ มหาวิทยาลัยมหิดล
สถาบันนวัตกรรมการเรียนรู้ มหาวิทยาลัยมหิดล ได้จัดตั้งขึ้นในชื่อสถาบันนวัตกรรมและพัฒนากระบวนการเรียนรู้ เมื่อวันที่ 21 สิงหาคม พ.ศ. 2545 ตามมติของสภามหาวิทยาลัยมหิดล โดยมีวัตถุประสงค์ที่จะวิจัยและพัฒนาการเรียนการสอนให้สอดคล้องกับพระราชบัญญัติการศึกษาแห่งชาติ พ.ศ. 2542 และตอบสนองยุทธศาสตร์ของชาติ
สถาบันนวัตกรรมการเรียนรู้ ได้จัดตั้งขึ้นในชื่อสถาบันนวัตกรรมและพัฒนากระบวนการเรียนรู้ เมื่อวันที่ 21 สิงหาคม พ.ศ. 2545 ตามมติของสภามหาวิทยาลัยมหิดล โดยมีวัตถุประสงค์ที่จะวิจัยและพัฒนาการเรียนการสอนให้สอดคล้องกับพระราชบัญญัติการศึกษาแห่งชาติ พ.ศ. 2542 และตอบสนองยุทธศาสตร์ของชาติโดยเฉพาะอย่างยิ่งการปฏิรูปการศึกษาและเติมปัญญาให้สังคม ว่าด้วยยุทธศาสตร์การพัฒนาคุณภาพคนและสังคมไทยสู่สังคมแห่งภูมิปัญญาและการเรียนรู้ โดยหัวใจของการปฏิรูปการศึกษาคือการเรียนรู้ที่เน้นผู้เรียนเป็นสำคัญและการเรียนรู้ตลอดชีวิต และในวันที่ 20 พฤษภาคม พ.ศ. 2552 ได้เปลี่ยนชื่อเป็นสถาบันนวัตกรรมการเรียนรู้ (Institute for Innovative Learning) ตามมติของสภามหาวิทยาลัย
หน้าที่หลักของสถาบันคือการส่งเสริมการปฏิรูปการเรียนรู้ ในทุกระดับทั้งในด้านวิทยาศาสตร์และเทคโนโลยีและด้านอื่นๆ โดยใช้กระบวนการวิจัยเพื่อพัฒนาบุคคลที่มีความพร้อมทั้งทางประสบการณ์ ทักษะทางกระบวนการเรียนรู้ และความรู้ทางเนื้อหาวิชาการอย่างสมบูรณ์แบบ เพื่อเป็นแกนนำในการถ่ายทอดกระบวนการเรียนที่ส่งเสริมการเรียนรู้อย่างชาญฉลาด ตอบสนองนโยบายการพัฒนาประเทศอย่างยั่งยืนโดยสนับสนุนให้คนไทยมีศักยภาพในการเรียนรู้ในทุกระดับและการเรียนรู้ตลอดชีวิต
มีเป้าหมายที่จะส่งเสริมให้ครู/อาจารย์ นักเรียน นักศึกษา สามารถพัฒนาตนเองให้เป็นผู้มีความรู้ ความสามารถ มีบูรณาการความรู้และความคิด และสามารถเรียนรู้ได้ตลอดชีวิตตามเป้าหมายยุทธศาสตร์ปฏิรูปการศึกษา และเติมปัญญาให้สังคม
ระดับบัณฑิตศึกษา
รัชนี ศิระเลิศ
รัชนี ศิระเลิศ (ชื่อเล่น:แพร์) เป็นนางแบบและนักแสดงหญิงชาวไทย เกิดเมื่อวันที่ 7 ธันวาคม พ.ศ. 2505
มือนาง
มือนาง บทประพันธ์โดย อนัญจนา บทโทรทัศน์โดย คฑาหัสต์ บุษปะเกศ กำกับการแสดงโดย จรูญ ธรรมศิลป์ นำแสดงโดย ชฎาพร รัตนากร, อุษามณี ไวทยานนท์, กฤษณกันท์ มณีผกาพันธ์ ออกอากาศทางสถานีโทรทัศน์สีกองทัพบกช่อง 7 เมื่อปี พ.ศ. 2552 ผลิตโดย ดีด้า วิดีโอ โปรดักชั่น
เรื่องราวความรักความผูกพันของแม่ที่มีต่อลูก ที่ถึงแม้ว่าจะเสียชีวิตไปแล้ว แต่ก็ยังพยายามปกป้องด้วยมือข้างเดียวที่ยังเหลืออยู่ และด้วยพลังแห่งความรัก ทำให้มือนั้นไม่สูญสลายไปตามกาลเวลา...
! ละครโทรทัศน์ || พ.ศ. 2552
เศรษฐีตีนเปล่า
เศรษฐีตีนเปล่า เป็นนวนิยายไทยของ ว.วินิจฉัยกุล เรื่องราวของคุณนายลำไย เศรษฐีนีแห่งตำบลบ้านแมวหลวง ซึ่งมีชีวิตอย่างมีความสุขประสาคนบ้านนอก แต่วันหนึ่งชีวิตได้มีสีสันขึ้น เมื่อคุณนายลำไยตัดสินใจเปิดโลกทัศน์ให้กว้างขึ้นด้วยการไปเที่ยวยุโรป เรื่องราวความวุ่นวายและความสนุกสนานจึงได้เกิดขึ้นที่นั่น บทประพันธ์เรื่องนี้ถูกนำมาสร้างเป็นละครโทรทัศน์มาแล้วถึง 3 ครั้งด้วยกัน
ครั้งแรกในปี พ.ศ. 2527 โดยใช้ชื่อว่า เศรษฐีลูกทุ่ง ผลิตโดย บริษัท ไทยทีวีการละคร จำกัด เขียนบทโทรทัศน์โดย ศุภราศี กำกับการแสดงโดย อุรีย์พล นำแสดงโดย ดิลก ทองวัฒนา, มยุรา ธนะบุตร, ศิรินทิพย์ ศิริวรรณ, ปัญญา นิรันดร์กุล
ครั้งที่สองในปี พ.ศ. 2533 ผลิตโดย บริษัท ดาราวิดีโอ จำกัด เขียนบทโทรทัศน์โดย ยิ่งยศ ปัญญา กำกับการแสดงโดย นำแสดงโดย ศตวรรษ ดุลยวิจิตร,อรพรรณ พานทอง, ดวงตา ตุงคะมณี, อนันต์ บุนนาค ออกอากาศทุกวันจันทร์ - อังคาร เริ่ม 19 กุมภาพันธ์ - 15 พฤษภาคม พ.ศ. 2533
ครั้งที่สองในปี พ.ศ. 2544 ผลิตโดย บริษัท ดีด้า วิดีโอ โปรดักชั่น จำกัด เขียนบทโทรทัศน์โดย เรียวช่อชอุ่ม กำกับการแสดงโดย วัชรา สังข์สุวรรณ นำแสดงโดย อานัส ฬาพานิช, วรนุช วงษ์สวรรค์, อภิรดี ภวภูตานนท์, รุ่ง สุริยา ออกอากาศทุกวันศุกร์ - อาทิตย์ เริ่ม 21 กันยายน - 28 ตุลาคม พ.ศ. 2544
มิสแกรนด์อินเตอร์เนชันแนล 2017
มิสแกรนด์อินเตอร์เนชันแนล 2017 () เป็นการประกวดมิสแกรนด์อินเตอร์เนชันแนล ครั้งที่ 5 ซึ่งการประกวดรอบสุดท้ายกำหนดจัดขึ้นในวันที่ 25 ตุลาคม พ.ศ. 2560 ณ มิวสิคัล วอเตอร์ ฟาวเท่น สเตท ในสวนสนุกวิลเพิร์ล แลนด์ เกาะฟู้โกว๊ก ประเทศเวียดนาม
หลังเสร็จสิ้นการประกวด ผู้ที่ได้รับตำแหน่งมิสแกรนด์อินเตอร์เนชันแนล 2017 จะได้รับมงกุฎและสายสะพายจากอาริซกา ปูตรี เปอร์ตีวี ซึ่งดำรงตำแหน่งมิสแกรนด์อินเตอร์เนชันแนล 2016 ทั้งนี้ ผู้ที่ได้รับตำแหน่งมิสแกรนด์อินเตอร์เนชันแนล 2017 นั้นต้องย้ายมาพำนักอยู่ในประเทศไทยตลอดช่วงเวลาที่ดำรงตำแหน่งเป็นเวลา 1 ปี เพื่อปฏิบัติภารกิจต่อต้านสงครามและความรุนแรงในทุกรูปแบบ ตามแคมเปญ "Stop the War and Violence" ของการประกวด ผู้ชนะในปีนี้คือ มาริอา โฆเซ โลรา จากประเทศเปรู
§ ได้รับการโหวตเข้ามาอยู่ใน 10 คนสุดท้าย
การประกวดชุดประจำชาติยอดเยี่ยมถูกจัดขึ้นใน วันที่ 12 เดือนตุลาคม พ.ศ. 2560 เวลา 20:00 น.(เวลาประเทศไทย) ณ ซันสปารีสอร์ท จังหวัดกว๋างบิ่ญ, ประเทศเวียดนาม โดยจะมีการโหวตเพื่อคัดเลือกให้เหลือ 25 ชุดสุดท้าย(มาจากโหวต 15 ชุด จากกรรมการคัดเลือก 10 ชุด) โดยนับผลคะแนนจากยอดไลค์และแชร์จากเฟสบุ๊ค(ไลค์ = 1 คะแนน และแชร์ = 3 คะแนน) และจะมีการโหวตอีกครั้งเพื่อคัดเหลือ 10 ชุดสุดท้าย โดยกรรมการจะตัดสินผลอีกครั้ง เพื่อหาชุดชนะเลิศ ซึ่งจะประกาศผู้ชนะชุดประจำชาติยอดเยี่ยมในรอบตัดสิน ณ วันที่ 25 ตุลาคม พ.ศ. 2560
ผู้เข้าประกวด 77 คนได้รับการยืนยันแล้ว:
ผู้เข้าประกวดที่เข้าร่วมประกวดในเวทีอื่นๆในระดับนานาชาติด้วย มีดังต่อไปนี้ :
ไฟอมตะ
ไฟอมตะ (; ) เป็นละครโทรทัศน์แนวดราม่า เป็นบทประพันธ์ของ วิกรม กรมดิษฐ์ บทโทรทัศน์โดย ศัลยา กำกับการแสดงโดย พิไลวรรณ บุญล้น ผลิตโดย มูลนิธิอมตะ และ บริษัท เจเอสแอลโกลบอลมีเดีย จำกัด ออกอากาศทุกวันเสาร์–อาทิตย์ เวลา 20.30 - 21.30 น. ทาง สถานีโทรทัศน์โมเดิร์นไนน์ทีวี นำแสดงโดย ชาคริต แย้มนาม, ซอนย่า คูลลิ่ง, นิรุตติ์ ศิริจรรยา, อุทุมพร ศิลาพันธ์ และนักแสดงชั้นนำอีกมากมาย เริ่มตอนแรกวันที่ 10 เมษายน พ.ศ. 2553–24 กรกฎาคม 2553 พ.ศ. 2553 ได้รับรางวัล บทละครโทรทัศน์ดีเด่น จากเวทีรางวัลโทรทัศน์ทองคำ (ครั้งที่ 25) และยังเข้าชิงอีกหลายรายการ
เรเชล แอดัมส์
เรเชล อเล็กซิส แอดัมส์ (; 3 มิถุนายน ค.ศ. 1990 –) เป็นนักวอลเลย์บอลหญิงชาวอเมริกัน ซึ่งเธอทำหน้าที่ในตำแหน่งตัวบล็อกกลาง (บอลเร็ว) ให้กับทีมชาติสหรัฐอเมริกา และสโมสรเอจซาซีบาซีวิตรา
เธอเกิดในเมืองซินซินแนติ รัฐโอไฮโอ สหรัฐอเมริกา
ในปี ค.ศ. 2013 เธอได้รับเลือกให้เป็นตัวแทนทีมชาติสหรัฐอเมริกา ในเดือนมิถุนายนของปีเดียวกันเธอเข้าร่วมการแข่งวอลเลย์บอลหญิงแพนอเมริกันคัพ 2013 และเธอได้เป็นผู้มีส่วนสำคัญในการพาทีมชาติสหรัฐอเมริกาเข้ารับรางวัลชนะเลิศ นอกจากนี้ยังเธอได้มีส่วนในการแข่งขันวอลเลย์บอลเวิลด์กรังด์ปรีซ์ 2013
ในปี ค.ศ. 2014 เธอได้รับรางวัลเสิร์ฟยอดเยี่ยมจากการแข่งขันมงเทรอวอลลีย์แมสเตอส์ ในเดือนตุลาคมของปีเดียวกันเธอได้รับรางวัลเหรียญทองจากการแข่งขันชิงแชมป์โลก
ในปี ค.ศ. 2016 เธอได้รับรางวัลเหรียญเงินจากการแข่งขันวอลเลย์บอลเวิลด์กรังด์ปรีซ์ นอกจากนี้ยังได้รับรางวัลตัวบล็อกยอดเยี่ยม ในเดือนสิงหาคมของปีเดียวกันเธอได้รับรางวัลเหรียญทองแดงจากการแข่งขันโอลิมปิกฤดูร้อนที่รีโอเดจาเนโร
จักรพรรดิมมมุ
จักรพรรดิมมมุ () จักรพรรดิองค์ที่ 42 แห่ง ราชวงศ์ญี่ปุ่น ตามที่ได้จัดเรียงไว้ใน รายพระนามจักรพรรดิญี่ปุ่น
จักรพรรดิมมมุครองสิริราชสมบัติระหว่าง ค.ศ. 697 - ค.ศ. 707
ก่อนจะขึ้นสืบ ราชบัลลังก์ดอกเบญจมาศ จักรพรรดิมมุมีพระนามเดิมว่า เจ้าชายคะรุ ()
พระองค์เป็นพระราชนัดดาใน จักรพรรดิเท็มมุ และ จักรพรรดินีจิโต โดยพระองค์เป็นพระโอรสองค์ที่ 2 ใน เจ้าชายคุซะกะเบะ พระราชโอรสในจักรพรรดิเท็มมุและจักรพรรดินีจิโตขณะที่พระมารดาได้ขึ้นสืบราชบัลลังก์ต่อจากพระองค์เป็น จักรพรรดินีเก็มเม
เจ้าชายคะรุขณะพระชนมายุเพียง 6 พรรษาพระบิดาคือ เจ้าชายรัชทายาทคุซะกะเบะ ก็สิ้นพระชนม์
ตำหนักออสบอร์น
ตำหนักออสบอร์น () เป็นอดีตที่ประทับของราชวงศ์อังกฤษ ตั้งอยู่ในอีสต์คอว์สบนเกาะไอล์ออฟไวต์ในช่องแคบอังกฤษ ตำหนักหลังนี้ถูกสร้างขึ้นระหว่างปี ค.ศ. 1845 ถึง 1851 เพื่อใช้เป็นที่ประทับในฤดูร้อนของสมเด็จพระราชินีนาถวิกตอเรียและเจ้าชายอัลเบิร์ต พระราชสวามี โดยเจ้าชายอัลเบิร์ตทรงออกแบบตำหนักหลังนี้ด้วยพระองค์เองในสถาปัตยกรรมแบบเรอแนซ็องส์ และว่าจ้างบริษัทของนายทอมัส คิวบิตต์ ซึ่งเป็นสถาปนิกและวิศวกรจากลอนดอนที่เคยรับงานตกแต่งพระราชวังบักกิงแฮมมาทำการก่อสร้างให้ ในการก่อสร้างครั้งนี้ได้รื้อตำหนักหลังเดิมซึ่งมีขนาดเล็กกว่าออกไป และสร้างขึ้นเป็นตำหนักหลังใหม่ แต่ประตูใหญ่ทางเข้าพระตำหนักยังเป็นของเดิม ตำหนักหลังนี้ประดับด้วยงานจิตรกรรมเกี่ยวกับบริติชราช(อินเดีย)จำนวนมาก
สมเด็จพระราชินีนาถวิกตอเรียเคยเสด็จออกต้อนรับพระบาทสมเด็จพระจุลจอมเกล้าเจ้าอยู่หัว และถวายเลี้ยงพระกระยาหารกลางวัน ณ ตำหนักแห่งนี้ เมื่อ 4 สิงหาคม ค.ศ. 1897 ในคราวนั้นมีเจ้าชายและเจ้าหญิงแห่งเวลส์, เจ้าชายชาร์ลแห่งเดนมาร์ก และพระเจ้าเลออปอลที่ 2 แห่งเบลเยียม ร่วมรับเสด็จด้วย
หลังสมเด็จพระราชินีนาถวิกตอเรียเสด็จสวรรคตในปีค.ศ. 1901 ก็ไม่มีสมาชิกราชวงศ์พระองค์ใดให้ความสนใจหรือต้องการตำหนักหลังนี้ ตำหนักหลังนี้จึงกลายเป็นภาระของราชสำนัก เช่นนั้นแล้ว พระเจ้าเอ็ดเวิร์ดที่ 7 จึงทรงยกตำหนักหลังนี้ให้เป็นทรัพย์สินของรัฐบาล ปัจจุบันตำหนักออสบอร์นถูกดูแลรักษาไว้ในฐานะสมบัติประจำชาติอังกฤษ และปัจจุบันได้จัดแสดงเป็นพิพิธภัณฑ์สำหรับเปิดให้สาธารณชนเข้าชม
บุษบา 3 ช่า
บุษบาสามช่า บทประพันธ์โดย เพ็ญศิริ ถูกสร้างเป็นละครโทรทัศน์ทางสถานีโทรทัศน์สีกองทัพบกช่อง 7 เมื่อปี พ.ศ. 2546 ผลิตโดย กันตนา
เรื่องราวความรักของหญิงสาวสามคนที่ได้รู้จักกันโดยบังเอิญแต่สมัครใจที่จะเป็นเพื่อนกัน โดยที่ทั้งสามคนมีนิสัยที่แตกต่างกันอย่างสิ้นเชิง ซึ่งคนหนึ่งเอาจริงเอาจังกับการทำงาน อีกคนรักธรรมชาติ ส่วนอีกคนนั้นไร้เดียงสา... แต่แล้วโชคชะตาก็พาให้ทั้งสามได้พบกับความรัก แต่ความรักของพวกเธอมีแต่ขวากหนามและอุปสรรค ทั้งสามสาวจึงต้องพากันฝ่าฟันอุปสวรรคให้ได้...
เฮลเกรเนดา
เฮลเกรเนดา ( - เกรเนดาจงเจริญ) เป็นชื่อเพลงชาติของเกรเนดา ประกาศใช้อย่างเป็นทางการเมื่อ ค.ศ. 1974 ภายหลังการประกาศเอกราช. ประพันธ์คำร้องโดย เออร์วาร์ เมอร์เล แบพติสต์ เรียบเรียงเสียงประสานโดย หลุยส์ อาโนลด์ มาซานโต. ก่อนหน้านี้ได้ใช้ เพลงชาติรัฐเกรนาดา ซึ่งประพันธ์ขึ่นและประกาศใช้เมื่อ ค.ศ. 1967. สำหรับเพลงก็อดเซฟเดอะควีน ยังคงมีการใช้ในฐานะเพลงสรรเสริญพระบารมี.
เพลงชาติรัฐเกรนาดา
เพลงชาติรัฐเกรเนดา เป็นเพลงชาติของเกรเนดาระหว่าง ค.ศ. 1967 จนถึงการประกาศเอกราชเมื่อ ค.ศ. 1974 ซึ่งมีสถานะเป็นรัฐสัมพันธ์กับสหราชอาณาจักร ภายใต้พระราชบัญญัติการจัดตั้งรัฐสัมพันธ์ ค.ศ. 1967 ประพันธ์บทร้องโดย โรลส์ตาน เพอร์ซิลวาล จาวาฮาร์ อดัมส์ (ค.ศ. 1946 – 2008) เรียบเรียงเสียงประสานโดย ดร. จอห์น จอร์จ เฟรทเชอร์ (D.Mus., F.R.C.O. (C.H.M.), A.D.C.M., F.T.C.L., L.R.A.M., A.R.C.M., L.R.S.M.) (ค.ศ. 1931 – 2015)
ภายหลังการยุบเลิก สหพันธรัฐเวสต์อินดิส ในปี ค.ศ. 1962 รัฐบาลสหราชอาณาจักรได้มีความพยายามในการรวมเขตปกครองตนเองเป็นแคริบเบียนตะวันออก แต่การรวมตัวในครั้งที่ 2 นี้ไม่เป็นผล โดยสหราชอาณาจักรและกลุ่มประเทศแคริเบียนได้จัดตั้งกรอบความร่วมมือในฐานะ "สมาคมรัฐสัมพันธ์" ด้วยการผ่านร่างพระราชบัญญัติออกมาบังคับใช้เมื่อวันที่ 3 มีนาคม ค.ศ. 1967 เกรนาดาจึงมีสถานะเป็นรัฐสัมพันธ์ มีอำนาจปกครองตนเอง และประกาศใช้ ธงชาติและเพลงชาติของตน มีนายกรัฐมนตรีคนแรกคือเฮอร์เบิรต์ บาลีสต์ ตั้งแต่เดือนมีนาคมถึงสิงหาคม ค.ศ. 1967
อาเดลีนา เลแว็ก
เอลีซาแบ็ต อาเดลีนา เดรีวาล เลแว็ก (; ค.ศ. 1795 – ไม่ปรากฏ) หรือต่อมาคือ อาเดลีนา ซูลุก () เป็นจักรพรรดินีแห่งเฮติในจักรพรรดิโฟสแต็งที่ 1 ช่วงปี ค.ศ. 1849–1859
อาเดลีนา เลแว็ก เป็นธิดาของมารี มีเชล เลแว็ก () ชาวเฮติลูกผสม มีพระขนิษฐาชื่อเกลลียา () มีป้าชื่อเออแฌน เพลซ็องซ์ () พระองค์มีพระธิดาจากการสมรสครั้งแรกคือออลีฟว์ (; 1832–1936)
อาเดลีนาและจักรพรรดิโฟสแต็งที่ 1 มีจิตปฏิพัทธ์ต่อกันหลายปี ก่อนอภิเษกสมรสในเดือนธันวาคม ค.ศ. 1849 และถูกสถาปนาขึ้นเป็นจักรพรรดินีแห่งเฮติและประทับร่วมกับพระราชสวามีในปอร์โตแปรงซ์ ใน ค.ศ. 1850 จักรพรรดิโฟสแต็งที่ 1 ทรงรับออลีฟว์เป็นพระราชธิดาบุญธรรม และสถาปนาขึ้นเป็นเจ้าหญิง ส่วนอาเดลีนากับจักรพรรดิโฟสแต็งมีพระราชธิดาด้วยกันเพียงพระองค์เดียวคือเจ้าหญิงเซลีตา ()
ต่อมาทั้งจักรพรรดิโฟสแต็งและจักรพรรดินีอาเดลีนาผ่านพระราชพิธีบรมราชาภิเษกโดยจักรพรรดินโปเลียนที่ 1 เมื่อวันที่ 18 เมษายน ค.ศ. 1852 การนี้ได้สถาปนาเกลลียาพระขนิษฐาขึ้นเป็นเจ้าหญิงด้วย
ใน ค.ศ. 1858 เกิดการการปฏิวัติโดยฟาบร์ แฌฟราร์ () และบังคับให้จักรพรรดิโฟสแต็งต้องสละราชบัลลังก์ในปี 1859 ส่วนพระชนม์ชีพของจักรพรรดินีอาเดลีนาในปัจฉิมวัยไม่เป็นที่ปรากฏ
ในฐานะจักรพรรดินี พระองค์ได้มีการแต่งตั้งตำแหน่งนางข้าหลวงและนางในซึ่งทั้งหมดเป็นกลุ่มสังคมชั้นสูงใหม่ในรัชกาลจักรพรรดิโฟสแต็ง ที่ล้วนมีฐานันดรเป็นดัชเชส เคาน์เตส และบารอนิส และเสด็จออกปฏิบัติพระราชกรณียกิจทุกวันอังคาร
มาร์ชออน บาฮามาแลนด์
มาร์ชออน บาฮามาแลนด์ () เป็นชื่อของเพลงชาติของบาฮามาส ประพันธ์คำร้องและเรียบเรียงทำนองโดย ธิโมธี กิบสัน ประกาศใช้อย่างเป็นทางการเมื่อ ค.ศ. 1973 ภายหลังการประกาศเอกราช สำหรับเพลงก็อดเซฟเดอะควีน ยังคงมีการใช้ในฐานะเพลงสรรเสริญพระบารมี
หัวใจเต้นเร็ว
หัวใจเต้นเร็ว () เป็นภาวะซึ่งอัตราการเต้นของหัวใจเพิ่มขึ้นไปจากภาวะปกติ โดยทั่วไปสำหรับผู้ใหญ่ อัตราการเต้นของหัวใจที่ถือว่าเร็วคือมากกว่า 100 ครั้งต่อนาที ภาวะที่มีหัวใจเต้นเร็วนี้อาจเกิดขึ้นตามปกติ (เช่น หลังการออกกำลังกาย) หรือผิดปกติ (เช่น โรคหัวใจเต้นผิดจังหวะ) ก็ได้
ภาวะหัวใจเต้นเร็วผิดปกติแบ่งตามจุดกำเนิดในหัวใจได้ 2 ชนิด คือ supraventricular tachycardia (SVT) เกิดในหัวใจห้องบน และ ventricular tachycardia (VT) เกิดในหัวใจห้องล่าง
อินเพลนตีแอนด์อินไทม์ออฟนีด
อินเพลนตีแอนด์อินไทม์ออฟนีด () เป็นชื่อเพลงชาติของบาร์เบโดส ประพันธ์คำร้องโดย Irving Burgie เรียบเรียงเสียงประสานโดย C. Van Roland Edwards (ค.ศ. 1912 – 1985) ทำนองมีความคล้ายคลึงกับเพลงชาติของสหพันธรัฐเวสต์อินดิส ค.ศ. 1958 – 1962 ที่มีชื่อว่า "ฟอจด์ฟรอมเดอะเลิฟออฟลิเบอร์ที" (ปัจจุบันเป็นเพลงชาติของตรินิแดดและโตเบโก) ประกาศใช้อย่างเป็นทางการเมื่อ ค.ศ. 1966 หลังการประกาศเอกราช สำหรับเพลงก็อดเซฟเดอะควีนยังคงมีการใช้ในฐานะเพลงสรรเสริญพระบารมี
รัฐบาลบาร์เบโดสได้ตราระเบียบข้อบังคับการบรรเลงเพลงชาติดังนี้:
1. สำหรับพลเรือน และ พนักงานของรัฐที่ไม่ได้สวมใส่เครื่องแบบ, แสดงความเคารพโดยการยืนตรง หรือ ให้เอามือขวาจับที่หน้าอกด้านซ้าย. พนักงานของรัฐที่สวมใส่เครื่องแบบ แสดงความเคารพโดยการทำวันทยาหัคถ์.
2. การขับร้อง และ บรรเลงเพลงชาติ โดยบรรเลงดังนี้ เนื้อร้องบทที่1 ตามด้วยบทประสานเสียง. เพลงชาติฉบับสังเขป โดยตัดเอาโน้ตสองท่อนแรกและสี่ท่อนสุดท้ายของบทประสานเสียงมาบรรเลง.
การขับร้องและ บรรเลงเพลงชาติฉบับพิธีการ จะกระทำได้ในกรณี:
3. การบรรเลงเพลงชาติทำได้ดังนี้
4. The National Anthem should not be parodied in verse or in song neither should it be played in any tempo other than that officially recognises (eighty-eight crochets to the minute). Particularly, the tune should not be used as a dance number or for the purposes of advertisement.
5. ให้บรรเลงเพลงชาติของผู้มาเยือนก่อน แล้าวตามด้วยเพลงชาติบาร์เบโดส.
แลนด์ออฟเดอะฟรี
แลนด์ออฟเดอะฟรี ( - ดินแดนแห่งเสรี) เป็นชื่อเพลงชาติของเบลีซ ประพันธ์คำร้องโดย Samuel Alfred Haynes เรียบเรียงเสียงประสานโดย Selwyn Walford Young ค.ศ. 1963 ประกาศใช้อย่างเป็นทางการเมื่อ ค.ศ. 1981 ภายหลังการประกาศเอกราช สำหรับเพลงก็อดเซฟเดอะควีนยังคงมีการใช้ในฐานะเพลงสรรเสริญพระบารมี
แฟร์แอนติกา วีซาลูตที
แฟร์แอนติกา วีซาลูตที ( - ) เป็นชื่อเพลงชาติของแอนติกาและบาร์บูดา ซึ่งประพันธ์คำร้องโดย โนเวลล์ แฮมิลตัน ริชาร์ด เรียบเรียงเสียงประสานโดย วอลเตอร์ การ์เน็ต ปิคาร์ต แชมเบอร์ ประกาศใช้อย่างเป็นทางการเมื่อ ค.ศ. 1981 หลังการประกาศเอกราช ในขณะที่เพลงก็อดเซฟเดอะควีนยังคงมีการใช้ในฐานะเพลงสรรเสริญพระบารมี
ตาอีซา เมเนซิส
ตาอีซา ดาแอร์ จี เมเนซิส ปัลเลซี (; 15 พฤษภาคม ค.ศ. 1987 – ) หรือที่รู้จักกันในชื่อ ไทซา เมเนเซส หรือ ไทซา เป็นนักวอลเลย์บอลหญิงชาวบราซิล ซึ่งเธอทำหน้าที่ในตำแหน่งตัวบล็อกกลาง (บอลเร็ว) ให้กับทีมชาติบราซิล และสโมสรเอจซาซีบาซีวิตรา
ในปี ค.ศ. 2005 เธอได้รับเลือกให้เป็นตัวแทนนักกีฬาเยาวชนทีมชาติบราซิลเข้าร่วมการแข่งขันวอลเลย์บอลหญิงชิงแชมป์โลก รุ่นอายุไม่เกิน 20 ปี 2005
ในปี ค.ศ. 2006 เธอได้รับเลือกให้เป็นตัวแทนทีมชาติบราซิล ในเดือนมิถุนายนของปีเดียวกันเธอได้เข้าร่วมการแข่งวอลเลย์บอลหญิงแพนอเมริกันคัพ 2006 และเธอได้เป็นผู้มีส่วนสำคัญในการพาทีมเข้ารับรางวัลชนะเลิศ นอกจากนี้ยังเธอได้มีส่วนในการแข่งขันวอลเลย์บอลหญิงชิงแชมป์โลก 2006
เธอได้เข้าร่วมสโมสรวอลเลย์บอลรีอูจีฌาเนย์รู ในปี ค.ศ. 2005 และเธอได้มีส่วนร่วมในการพาสโมสรคว้าแชมป์ในฤดูกาล 2005-06, 2006-07, 2007-08 ในปี ค.ศ. 2007 เธอได้รับรางวัลรองชนะเลิศจากการแข่งขันวอลเลย์บอลเวิลด์คัพ และเธอได้รับรางวัลเหรียญทองจากการแข่งขันโอลิมปิกฤดูร้อนที่ปักกิ่ง
ในปี ค.ศ. 2009 เธอได้รับรางวัลเหรียญเงินจากการแข่งขันวอลเลย์บอลหญิงเวิลด์แกรนด์แชมเปียนคัพ 2009 และในปี ค.ศ. 2011 ได้รับรางวัลเสิร์ฟยอดเยี่ยมจากการแข่งขันวอลเลย์บอลเวิลด์กรังด์ปรีซ์ ในโอลิมปิกฤดูร้อน 2012 ที่ลอนดอน เธอได้มีส่วนร่วมในการพาทีมชาติบราซิลรับรางวัลเหรียญทอง เป็นสมัยที่ 2 ติดต่อกัน
ในปี ค.ศ. 2013 เธอได้รับรางวัลเหรียญทองจากการแข่งขันวอลเลย์บอลเวิลด์กรังด์ปรีซ์ นอกจากนี้ยังได้รับรางวัลผู้เล่นทรงคุณค่า และตัวบล็อกยอดเยี่ยม ในปี ค.ศ. 2014 เธอได้รับรางวัลเหรียญทองแดงจากการแข่งขันชิงแชมป์โลก ที่ประเทศอิตาลี และได้รับรางวัลตัวบล็อกยอดเยี่ยม
ในปี ค.ศ. 2016 เธอได้รับรางวัลเหรียญทองจากการแข่งขันวอลเลย์บอลเวิลด์กรังด์ปรีซ์ นอกจากนี้ยังได้รับรางวัลตัวบล็อกยอดเยี่ยม
เจ้าหญิงจุนชิ
เจ้าหญิงจุนชิ () จักรพรรดินีลำดับที่ 2 หรือ ชูงู ใน จักรพรรดิโกะ-ไดโงะ จักรพรรดิองค์ที่ 96 และจักรพรรดิองค์แรกของ ราชสำนักใต้ จาก ราชสกุลไดกะกุจิ เป็นพระราชธิดาใน จักรพรรดิโกะ-ฟุชิมิ จักรพรรดิองค์ที่ 94 และเป็นพระเชษฐภคินี (พี่สาว) ของ จักรพรรดิโคงง จักรพรรดิผู้อ้างสิทธิ์องค์ที่ 1 และ จักรพรรดิโคเมียว จักรพรรดิผู้อ้างสิทธิ์องค์ที่ 2 จาก ราชสกุลจิเมียวอิง
เจ้าพระอุปฮาชา (เฮือง รามางกูร)
เจ้าพระอุปฮาชา (เฮือง รามางกูร) (พ.ศ. ๒๔๐๓-๒๔๙๘) หรือ ท้าวสุวรรณคำเฮือง หรือ นายเฮือง รามางกูร สกุลเดิม บุคคละ อดีตคณะอาญาสี่เมืองธาตุพนม อดีตกรมการชั้นผู้ใหญ่เมืองธาตุพนม ทรงดำรงพระยศในคณะอาญาสี่ตำแหน่งที่ พระอุปฮาชาเมืองธาตุพนม หรือ พระอุปฮาดเมืองธาตุพนม เป็นองค์แรกและองค์เดียวของเมืองธาตุพนม ทรงเป็นผู้ตั้งสกุล รามางกูร แห่งอำเภอธาตุพนม จังหวัดนครพนม ในภาคอีสานของประเทศไทย ภายหลังปฏิรูปการเมืองการปกครองหลัง พ.ศ. ๒๔๔๔ ได้ถูกลดสถานะเจ้านายลาวท้องถิ่นลงเป็นสามัญชน จึงทำการค้าขายจนกลายเป็นเศรษฐีที่มีชื่อเสียงของตำบลธาตุพนม จนได้รับยกย่องจากคนทั่วไปว่า นายฮ้อยใหญ่เฮือง ทายาทบุตรหลานทั่วไปนิยมออกนามว่า ญาปู่ใหญ่เฮือง หรือ ญาปู่อุปฮาด
เจ้าพระอุปฮาชา (เฮือง) มีชายาและหม่อมที่ปรากฏนามทั้งหมด ๑๓ ท่าน ได้แก่
เจ้าพระอุปฮาชา (เฮือง) มีบุตรธิดาทั้งหมด ๗ ท่าน ได้แก่
เจ้าพระอุปฮาชา (เฮือง) มีบุตรบุญธรรม ๑ ท่าน ได้แก่
การลงประชามติว่าด้วยรัฐธรรมนูญแห่งฝรั่งเศส ค.ศ. 1870
การลงประชามติว่าด้วยรัฐธรรมนูญแห่งฝรั่งเศส ค.ศ. 1870 เป็นกิจกรรมการออกเสียงประชามติ จัดขึ้นเมื่อวัน 8 พฤษภาคม ค.ศ. 1870 ผลปรากฎว่าเห็นชอบร้อยละ 82.7 %
การลงประชามติว่าด้วยรัฐธรรมนูญแห่งฝรั่งเศส ค.ศ. 1852
การลงประชามติว่าด้วยรัฐธรรมนูญแห่งฝรั่งเศส ค.ศ. 1852 เป็นกิจกรรมการออกเสียงประชามติ จัดขึ้นเมื่อวัน 21 และ 22 พฤศจิกายน ค.ศ. 1852 ผลปรากฎว่าเห็นชอบร้อยละ 96%
การลงประชามติว่าด้วยรัฐธรรมนูญแห่งฝรั่งเศส ค.ศ. 1800
การลงประชามติว่าด้วยรัฐธรรมนูญแห่งฝรั่งเศส ค.ศ. 1800 เป็นกิจกรรมการออกเสียงประชามติ จัดขึ้นในเดือน มกราคม ค.ศ. 1800 ผลปรากฎว่าเห็นชอบร้อยละ 53.74%
พระเจ้าคริสเตียนที่ 3 แห่งเดนมาร์ก
พระเจ้าคริสเตียนที่ 3 แห่งเดนมาร์ก () กษัตริย์แห่งเดนมาร์กและนอร์เวย์ครองสิริราชสมบัติช่วง พ.ศ. 2077 - พ.ศ. 2102
พระเจ้าคริสเตียนที่ 3 ประสูติเมื่อวันที่ 12 สิงหาคม พ.ศ. 2047 เป็นพระราชโอรสองค์ใหญ่ใน พระเจ้าเฟรเดอริกที่ 1 แห่งเดนมาร์ก ที่ประสูติแต่พระนางแอนนาแห่งบรันเดนบูร์กเมื่อพระราชบิดาสวรรคตใน พ.ศ. 2077 เจ้าชายคริสเตียนจึงขึ้นสืบราชบัลลังก์ต่อมาโดยในรัชสมัยของพระองค์ได้สถาปนาให้นิกาย ลูเทอแรน นิกายย่อยใน นิกายโปรแตสแตนท์ เป็นศาสนาประจำชาติ
พระเจ้าคริสเตียนที่ 3 สวรรคตเมื่อวันที่ 1 มกราคม พ.ศ. 2102 หลังจากครองสิริราชสมบัติได้ 25 ปีรวมพระชนมายุ 56 พรรษาเจ้าชายเฟรเดอริคพระราชโอรสองค์ใหญ่จึงขึ้นสืบราชบัลลังก์ต่อมา
เนยเชีย
เนยเชีย () เป็นไขมันสีขาวเหลืองที่สกัดได้จากเมล็ดต้นเชีย ("Vitellaria paradoxa") ซึ่งเป็นพืชท้องถิ่นในทวีปแอฟริกา เนยเชียเป็นไขมันประเภทไตรกลีเซอไรด์ที่ประกอบด้วยกรดไขมันหลายชนิด ได้แก่ กรดโอเลอิก (40-60%), กรดสเตียริก (20-50%), กรดไลโนเลอิก (3-11%), กรดปาล์มิติก (2-9%), กรดไลโนเลนิก (<1%) และกรดอาราคิดิก (<1%)
เนยเชียนิยมใช้เป็นสารเพิ่มความชุ่มชื้นในเครื่องสำอางหลายชนิด เช่น ลิปกลอส, โลชัน, ครีม, ผลิตภัณฑ์บำรุงเส้นผมและสบู่ แต่ในเชิงพาณิชย์ไม่นิยมใช้เนยเชียทำสบู่เพราะต้นทุนสูงและคุณสมบัติที่ไม่ค่อยแปรสภาพเป็นสบู่เมื่อทำปฏิกิริยากับแอลคาไลน์ ในทางการแพทย์ใช้ผสมเป็นยาประเภทขี้ผึ้งเพราะมีคุณสมบัติต้านการอักเสบ ในอุตสาหกรรมผลิตช็อกโกแลต บางครั้งมีการผสมเนยเชียกับไขมันอื่น ๆ เพื่อใช้แทนเนยโกโก้ แต่จะให้รสชาติที่ต่างกัน
องค์กรเพื่อการพัฒนาระหว่างประเทศแห่งสหรัฐอเมริกาและหลายบริษัท ได้จัดระดับความบริสุทธิ์ของเนยเชียเป็น 5 ระดับ ได้แก่:
แอมานุแอล โฌแซ็ฟ ซีเยแย็ส
แอมานุแอล โฌแซ็ฟ ซีเยแย็ส () เป็นหมอสอนศาสนาระดับล่างสังกัดโรมันคาทอลิกตลอดจนเป็นนักการเมืองในฝรั่งเศส เขาเป็นหนึ่งในผู้นำทฤษฎีการเมืองในช่วงการปฏิวัติฝรั่งเศส และมีส่วนในการปกครองประเทศในคณะกงสุลฝรั่งเศสและจักรวรรดิฝรั่งเศสที่หนึ่ง เขาเป็นหนึ่งในผู้ร่วมก่อการรัฐประหาร 18 บรูว์แมร์ซึ่งนำนโปเลียนขึ้นสู่อำนาจ
ซีเยแย็สเกิดเมื่อ 3 พฤษภาคม 1748 ในเมืองเฟรยูทางภาคใต้ของฝรั่งเศส เป็นบุตรคนที่ห้าของนายออนอแร กับนางอันนาแบล บิดาของเขาเป็นนายภาษีท้องถิ่นที่มีฐานะยากจน แม้ครอบครัวซีเยแย็สจะมีสายเลือดขุนนางอยู่บ้างแต่พวกเขาก็เป็นได้แค่สามัญชน ซีเยแย็สเข้าศึกษากับคณะเยสุอิต เขาต้องการเข้ารับราชการทหารแต่เนื่องจากเป็นคนขี้โรคประกอบกับการมีครอบครัวเคร่งศาสนา ทำให้ซีเยแย็สต้องหันมาเอาดีทางด้านศาสนาแทน โดยเข้าศึกษากับโรงเรียนสอนศาสนาในกรุงปารีสเป็นเวลาสิบปี ซึ่ง ณ ที่นั่น เขาได้เรียนเทววิทยาและวิศวกรรมเพื่อเตรียมตัวเป็นพระ ซีเยแย็สได้รับการนับถืออย่างมากในโรงเรียนจากความถนัดในวิทยาศาสตร์ เขาหลงใหลหลักปรัชญาสมัยใหม่และไม่ชอบวิชาเทววิทยาที่คร่ำครึ
ในปี 1788 พระเจ้าหลุยส์ที่ 16ได้เสนอให้มีการประชุมสภาฐานันดรขึ้น ซึ่งเป็นการประชุมระหว่างสามชนชั้นในสังคมฝรั่งเศส ซึ่งซีเยแย็สได้ตีพิมพ์จุลสารโดยมีหัวเรื่องว่า ""ฐานันดรที่สามคืออะไร?"" ("Qu'est-ce que le tiers-état?") จุลสารฉบับนี้ได้สร้างชื่อเสียงให้กับเขาอย่างมาก ทำให้เขาได้รับการคัดเลือกเข้าไปเป็นผู้แทนฐานันดรที่สามจากปารีส และเขากลายเป็นหนึ่งในผู้มีส่วนในการปฏิวัติฝรั่งเศส เขายังเป็นผู้ร่วมร่าง"ประกาศสิทธิมนุษยชนและพลเมือง"
หลังรัฐประหาร 18 บรูว์แมร์ ซีเยแย็สก็ได้เป็นสมาชิกคณะกงสุลฝรั่งเศสและต่อมาเป็นสมาชิกสภาสูง ภายหลังแผนการลอบสังหารนโปเลียนที่ในเดือนธันวาคม 1800 ซีเยแย็สก็ได้ออกมาต่อต้านอำนาจแบบเบ็ดเสร็จเด็ดขาดและกระบวนการที่ไม่ชอบด้วยกฎหมายของนโปเลียน ซึ่งทำให้เขาถูกนโปเลียนปลดจากตำแหน่งทั้งหมด ตัวเขาใช้ชีวิตอย่างเงียบๆในปารีส จนกระทั่งเมื่อมีการฟื้นฟูราชวงศ์บูร์บง ซีเยแย็สก็ถูกขับออกจากสถาบันศีลธรรมและศาสตร์การเมืองโดยพระเจ้าหลุยส์ที่ 18 และตัวเขาย้ายไปบรัสเซลส์ จนกระทั่งภายหลังการปฏิวัติเดือนกรกฎาคมในปี 1830 เขาก็ย้ายกลับมายังปารีส และเสียชีวิตที่นั่นในอีก 6 ปีต่อมาเมื่อมีอายุได้ 88 ปี
อัตเลติโกมาดริดในฤดูกาล 2016–17
ฤดูกาล 2016–17 เป็นฤดูกาลที่ 86 ของ อัตเลติโกมาดริด และเป็นฤดูกาลที่ 80 ของสโมสรใน ลาลิกา ลีกสูงสุดของ ฟุตบอลสเปน อัตเลติโกเข้าร่วมการแข่งขันใน ลาลิกา โกปาเดลเรย์ และ ยูฟ่าแชมเปียนส์ลีก
พิพิธภัณฑ์วัฒนธรรมฟิลิสทีนส์
พิพิธภัณฑ์วัฒนธรรมฟิลิสทีนส์ (; ) เป็นพิพิธภัณฑ์โบราณคดีแห่งหนึ่งในเมืองอัชดอด ประเทศอิสราเอล เป็นพิพิธภัณฑ์แห่งเดียวในโลกที่จัดแสดงวัฒนธรรมของชาวฟีลิสทีนส์ที่เคยอาศัยอยู่ในพื้นที่เมือง และเป็นพิพิธภัณฑ์แห่งแรกของเมืองอัชดอด ซึ่งเปิดตั้งแต่ พ.ศ. 2533 พิพิธภัณฑ์แห่งนี้มี 3 ชั้น ชั้นแรกจัดนิทรรศการเกี่ยวกับวัฒนธรรมฟีลิสทีนส์ ชั้นสองสำหรับจัดนิทรรศการหมุนเวียน ชั้นสามจัดแสดงเกี่ยวกับ "อาหารฟิลิสทีนส์" วัฒนธรรมอาหารในบริเวณทะเลอีเจียน
คณะกรรมาธิการแห่งชาติเพื่อการปลดปล่อยเยอรมนี
คณะกรรมาธิการแห่งชาติเพื่อการปลดปล่อยเยอรมนี () เป็นองค์การต่อต้านนาซีที่ก่อตั้งโดยเจ้าหน้าที่และทหารเชลยศึกรวมทั้งผู้ลี้ภัยที่ฝักใฝ่ในคอมมิวนิสต์ชาวเยอรมัน องค์การนี้ก่อตั้งขึ้นในสหภาพโซเวียตในช่วงสงครามโลกครั้งที่สอง
หน้าที่ของคณะกรรมาธิการแห่งชาติเพื่อการปลดปล่อยเยอรมนีคือการปลดปล่อยนาซีเยอรมนีเป็นคอมมิวนิสต์โดยได้กำลังจากเชลยศึกทหารในแนวรบด้านตะวันออกโดยมีหนังสือพิมพ์ "Freies Deutschland" เป็นสื่อกลาง
หลังสงครามโลกครั้งที่สองจบลงสมาชิกของคณะกรรมาธิการแห่งชาติเพื่อการปลดปล่อยเยอรมนีได้เข้าไปทำงานให้กับรัฐบาลเยอรมนีตะวันออกและกองทัพประชาชนแห่งชาติ
สภาห้าร้อย
สภาห้าร้อย () เป็นฝ่ายนิติบัญญัติประเภทสภาล่างของสาธารณรัฐฝรั่งเศสที่หนึ่งในช่วงการปฏิวัติฝรั่งเศส ฝ่ายบริหารของประเทศฝรั่งเศสในช่วงนี้มีชื่อเรียกว่าคณะดีแร็กตัวร์ซึ่งทำหน้าที่ระหว่าง 22 สิงหาคม ค.ศ. 1795 จนถึงวันที่นโปเลียนทำรัฐประหารในวันที่ 9 พฤศจิกายน ค.ศ. 1799
สภาห้าร้อยประกอบด้วยสมาชิกสภาจำนวนห้าร้อยคน โดยสภาห้าร้อยจะทำการสรรหาและจัดทำบัญชีรายชื่อบุคคลคนจำนวนหนึ่ง แล้วให้สภาสูงพิจารณาคัดเลือกและแต่งตั้งจำนวนห้าคนเป็นคณะดีแร็กตัวร์ซึ่งทำหน้าที่ฝ่ายบริหารของประเทศ สมาชิกสภาห้าร้อยคนต้องมีอายุอย่างน้อย 21 ปีบริบูรณ์และต้องเป็นบุคคลที่จ่ายภาษีให้รัฐ ในแต่ละปีจะมีสมาชิกราวหนึ่งในสามที่พ้นวาระ
ชาร์ลอตต์ แฟลร์
แอชลีย์ เอลิซาเบท ไฟลเออร์ (Ashley Elizabeth Fliehr) เกิด 5 เมษายน ค.ศ. 1986 นักมวยปล้ำอาชีพชาวอเมริกันที่ปัจจุบันเซ็นสัญญากับWWEในนาม ชาร์ลอตต์ แฟลร์ (Charlotte Flair) หรือสั้นๆ ชาร์ลอตต์ (Charlotte) เจ้าของท่าไม้ตาย Figure-Eight Leglock (หรือ figure-four leglock) เป็นลูกสาวของตำนานอดีตแชมป์โลก 16 สมัย "เดอะเนเจอร์บอย" ริก แฟลร์ น้องสาวของเดวิด แฟลร์ และพี่สาวของรีด แฟลร์
เธอเปิดตัวกับNXTในปี2013 ได้เป็นแชมป์หญิง NXT และได้รับการเสนอชื่อเป็น "Rookie of the Year" โดย "Pro Wrestling Illustrated" ในปี 2015 เปิดตัวค่ายหลักได้เป็นแชมป์ดีวาส์คนสุดท้าย, แชมป์หญิงรอว์ WWEคนแรก และแชมป์หญิงสแมคดาวน์ WWE เป็นคนแรกที่ได้แชมป์หญิงทั้ง Divas, NXT, Raw และ SmackDown นอกจากนี้เธอยังเป็นผู้หญิงคนแรกที่ได้รางวัล PWI สำหรับ "Feud of the Year" PWI ยังได้เสนอชื่อเธอเป็น "นักมวยปล้ำหญิงแห่งปี" และนักมวยปล้ำอาชีพหญิงชั้นนำของโลกปี 2016
เจ้าหญิงเรชิ
เจ้าหญิงเรชิ () จักรพรรดินีแห่งญี่ปุ่นในช่วง พ.ศ. 1651–1677 และเป็นพระราชมารดาบุญธรรมของจักรพรรดิโทะบะ จักรพรรดิองค์ที่ 74
เจ้าหญิงเรชิเป็นพระธิดาในจักรพรรดิชิระกะวะ จักรพรรดิองค์ที่ 72 สิ้นพระชนม์เมื่อวันที่ 25 พฤษภาคม พ.ศ. 1687 ขณะพระชนมายุได้ 65 พรรษา
ฟุจิวะระ โนะ คินชิ (จักรพรรดิโกะ-ชิระกะวะ)
ฟุจิวะระ โนะ คินชิ () เป็นจักรพรรดินีในจักรพรรดิโกะ-ชิระกะวะ จักรพรรดิองค์ที่ 77 ดำรงพระยศในช่วง พ.ศ. 1699–1702 แต่ไม่มีพระโอรสธิดาด้วยกัน
แอร์เบ ไลพ์ซิช
ราเซินบัลชปอร์ท ไลพ์ซิช () หรือ แอร์เบ ไลพ์ซิช เป็นสโมสรฟุตบอลในเยอรมนี จากเมืองไลพ์ซิช ก่อตั้งเมื่อปี ค.ศ. 2009
""
ชาร์ล มอริส เดอ ตาแลร็อง-เปรีกอร์
ชาร์ล มอริส เดอ ตาแลร็อง-เปรีกอร์ () หรือ เจ้าชายแห่งเบแนว็อง (Prince de Bénévent) เป็นนักการเมือง, นักการทูตและพระชาวฝรั่งเศส หลังจากจบการศึกษาด้านเทววิทยา ในปี 1780 เขาก็ได้ดำรงตำแหน่งพระราชาคณะ และเป็นผู้แทนของราชสำนักในการปกครองสังฆมณฑลคาทอลิกในฝรั่งเศส เขาประสบความสำเร็จอย่างสูงสุดในราชสำนักฝรั่งเศส และได้เป็นรัฐมนตรีว่าการต่างประเทศหรือตำแหน่งทางการทูตที่สำคัญหลายครั้ง ระยะเวลารับราชการของเขากินเวลายาวนานตั้งแต่ราชสมัยของพระเจ้าหลุยส์ที่ 16 ผ่านช่วงการปฏิวัติฝรั่งเศสเข้าสู่รัชกาลของจักรพรรดินโปเลียน และไปสิ้นสุดลงในรัชกาลพระเจ้าหลุยส์-ฟีลิปที่ 1
ตาแลร็องเป็นมันสมองด้านการทูตในช่วงที่นโปเลียนเรืองอำนาจและฝรั่งเศสสามารถพิชิตดินแดนมากมายในทวีปยุโรป แต่โดยส่วนใหญ่แล้ว งานของตาแลร็องคืองานด้านสันติภาพ โดยการเจรจาสงบศึกระหว่างฝรั่งเศสกับประเทศต่างๆ อาทิ เขาสามารถเจรจาสงบศึกกับออสเตรียในปี 1801 ผ่านสนธิสัญญาลูว์เนวีล และกับอังกฤษในปี 1802 ผ่านสนธิสัญญาอาเมียง แม้ตาแลร็องจะไม่สามารถยับยั้งสงครามให้ปะทุขึ้นมาใหม่ในปี 1803 แต่ก่อนปี 1805 เขาสามารถโน้มน้าวนโปเลียนไม่ให้ทำสงครามกับออสเตรีย, ปรัสเซีย และ รัสเซีย แม้เขาจะลาออกจากตำแหน่งรัฐมนตรีการต่างประเทศในเดือนสิงหาคม ค.ศ. 1807 แม้ตาแลร็องยังคงได้รับความเชื่อใจจากนโปเลียน แต่เขาร่วมวางแผนอย่างลับๆเพื่อสกัดนโปเลียนโดยการเจรจาลับกับซาร์อเล็กซานเดอร์ที่ 1 แห่งรัสเซียและรัฐมนตรีเมทเทอร์นิชของออสเตรีย จนกระทั่งเมื่อนโปเลียนสิ้นอำนาจในปี 1814 ตาแลร็องเข้ามารับผิดชอบด้านการฟื้นฟูราชวงศ์บูร์บงตามหลักกฎหมาย นอกจากนี้ ตาแลร็องยังมีบทบาทสำคัญในการประชุมใหญ่แห่งเวียนนาระหว่างปี 1814-15 ด้วย
ยูคาลิปทอล
ยูคาลิปทอล () หรือ ซิเนออล (cineol, cineole) เป็นสารประกอบอินทรีย์ประเภทมอโนเทอร์พีนและอีเทอร์วงแหวน มีสูตรเคมีคือ CHO เป็นของเหลวไม่มีสีถึงเหลืองอ่อน มีกลิ่นคล้ายการบูร รสเผ็ด ไม่ละลายน้ำ แต่ผสมเข้ากันได้กับเอทานอล, อีเทอร์และคลอโรฟอร์ม ในปี ค.ศ. 1870 เอฟ. เอส. โคลซจำแนกสารสำคัญในน้ำมันยูคาลิปตัสและตั้งชื่อว่ายูคาลิปทอล นอกจากจะพบในต้นโกฐจุฬารศ ยูคาลิปทอลยังพบในพืชหลายชนิด เช่น ต้นการบูร, ใบกระวาน, โรสแมรีและกระวาน
ยูคาลิปทอลใช้ในอุตสาหกรรมอาหาร เครื่องดื่ม ขนมและเครื่องสำอาง นอกจากนี้ยังใช้เป็นยาฆ่าแมลงและสารไล่แมลง ในทางการแพทย์ใช้ผสมในน้ำยาบ้วนปาก ยาแก้ไอและยาคลายกล้ามเนื้อ
ยูคาลิปทอลมีความเป็นพิษหากใช้เกินขนาด มีค่า LD ทางปาก (หนู) เท่ากับ 2480 มิลลิกรัม/กิโลกรัม
อาริซกา ปูตรี เปอร์ตีวี
อาริซกา ปูตรี เปอร์ตีวี (, เกิด 13 มกราคม 2538 ในจังหวัดอาเจะฮ์, อินโดนีเซีย ) เป็นนางงามชาวอินโดนีเซีย เคยประกวดเวที ปูเตอรีอินโดเนซียา ในปี 2016 ได้รับตำแหน่งรองอันดับ 3 และเวที มิสแกรนด์อินเตอร์เนชันแนล 2016 เธอเป็นผู้ชนะคนที่ 4 ของการประกวดเวที มิสแกรนด์อินเตอร์เนชันแนล
ในปี 2014 เธอได้เข้าการประกวดเวที ปูเตอรีซูมาเตอราอูตารา 2014 เธอได้รองอันดับ 2 ปูเตอรีซูมาเตอราอูตารา 2014
ในปี 2016 เธอได้เข้าการประกวดเวที ปูเตอรีซูมาเตอราอูตารา 2016 เธอชนะเลิศ ในการประกวดปูเตอรีซูมาเตอราอูตารา 2016 และได้เป็นตัวแทนไปประกวด ปูเตอรีอินโดเนซียา 2016
ในปี 2016 เธอได้เข้าการประกวดเวที ปูเตอรีอินโดเนซียา 2016 เธอได้รองอันดับ 3 ปูเตอรีอินโดเนซียา 2016 และไปเป็นตัวแทนประเทศอินโดนีเซียไปประกวดเวที มิสแกรนด์อินเตอร์เนชันแนล ปี 2016
อาริซกา เป็นตัวแทนของ อินโดนีเซีย ในประกวด มิสแกรนด์อินเตอร์เนชันแนล 2016 ที่ ลาสเวกัส สหรัฐ วันที่ 25 ตุลาคม 2016 เธอสามารถคว้าตำแหน่งมิสแกรนด์อินเตอร์เนชันแนล 2016 มาครองได้สำเร็จ พร้อมรางวัลพิเศษชุดประจำชาติยอดเยี่ยม
หลังจากรับตำแหน่ง อริสกา ต้องเดินทางมาอยู่ประเทศไทยเป็นเวลา 1 ปี เพื่อได้เดินทางไปปฏิบัติภารกิจที่ประเทศต่างๆ ได้แก่ สหรัฐอเมริกา, ไทย, อินโดนีเซีย, จีน, ลาว, เวียดนาม, เนเธอร์แลนด์, ยูเครน, มาเลเซีย, แทนซาเนีย และ จอร์แดน
บุนเดิสอาร์ชีฟ
สมาพันธ์หอจดหมายเหตุแห่งเยอรมนี หรือ บุนเดิสอาร์ชีฟ () เป็นหอจดหมายเหตุแห่งชาติของประเทศเยอรมนี ก่อตั้งขึ้นเมื่อ พ.ศ. 2495 (ค.ศ. 1952) มีที่ทำการปัจจุบันที่เมืองโคเบลินซ์
ในวันที่ 6 ธันวาคม พ.ศ. 2551 บุนเดิสอาร์ชีฟได้บริจาคภาพถ่ายจำนวน 100,000 ภาพ ให้แก่สาธารณะโดยภาพส่วนใหญ่อยู่ที่วิกิมีเดียคอมมอนส์
ยุทธการยึดปราสาทอิทเทอร์
ยุทธการยึดปราสาทอิทเทอร์ () ณ หมู่บ้านอิทเทอร์ รัฐทิโรล ประเทศออสเตรีย รบกันเมื่อ 5 พฤษภาคม ค.ศ. 1945 สามวันก่อนสงครามโลกครั้งที่สองในทวีปยุโรปยุติ
ทหารกองพันรถถังที่ 23 ของกองพลยานเกราะที่ 12 ของเหล่าที่ 21 ของสหรัฐ นำโดย ร้อยเอก จอห์น ซี. "แจ็ก" ลี จูเนียร์ ทหารเวร์มัคท์จำนวนหนึ่ง นายทหารวัฟเฟินเอสเอสผู้แปรพักตร์นายหนึ่ง และเชลยศึกฝรั่งเศสที่เพิ่งหนีป้องกันปราสาทอิทเทอร์จากการบุกจากกองพลเอสเอสแพนเซอร์เกรนาเดียร์ที่ 17 จนกรมทหารราบที่ 142 แห่งกองพลที่ 36 แห่งเหล่าที่ 21 ของสหรัฐมาช่วยแก้ไข
เชลยศึกชาวฝรั่งเศสนั้นมีอดีตนายกรัฐมนตรี นายพลและดาราเทนนิสคนหนึ่งรวมอยู่ด้วย ยุทธการนี้อาจเป็นยุทธการเดียวในสงครามซึ่งชาวอเมริกันและเยอรมันรบเคียงบ่าเคียงไหล่กัน บันทึกที่ได้รบความนิยมของยุทธการนี้เรียกว่าเป็นยุทธการที่ "แปลกที่สุด" แห่งสงครามโลกครั้งที่สอง"
ไรชส์ค็อมมิสซารีอาทอ็อสท์ลันท์
ในช่วงสงครามโลกครั้งที่สอง ไรชส์ค็อมมิสซารีอาทอ็อสท์ลันท์ () เป็นหน่วยการปกครองของนาซีเยอรมนีในรัฐบอลติก บางส่วนของเบลารุสและโปแลนด์ ดินแดนนี้ยังมีอีกชื่อว่า ไรชส์ค็อมมิสซารีอาทบัลเทินลันท์ ()
พระครูนิสิตคุณากร (กัน คงฺครตโน)
พระครูนิสิตคุณากร(กัน คงฺครตโน) (11 เมษายน พ.ศ. 2435 - 17 ตุลาคม พ.ศ. 2513) เป็นพระเถระชั้นผู้ใหญ่อีกท่านหนึ่งในจังหวัดนครสวรรค์ เป็นเจ้าอาวาสวัดเขาแก้ว, อดีตเจ้าคณะตำบลพยุหะ และเป็น 1 ใน 3 พระเกจิที่มีชื่อเสียงของอำเภอพยุหะคีรี ร่วมกับ หลวงพ่อเทศกับหลวงพ่อเดิม
พระครูนิสิตคุณากร(กัน คงฺครตโน) นามเดิม กัน ศรีเพ็ง เกิดเมื่อวันที่ 11 เมษายน พ.ศ. 2435 ตรงกับวันจันทร์ ขึ้น 15 ค่ำ เดือน 5 ปีมะโรง ณ ตำบลพยุหะ อำเภอพยุหะคีรี จังหวัดนครสวรรค์ โยมบิดาชื่อนายเปลี่ยน โยมมารดา นางไพร มีพี่น้องร่วมบิดามารดา 4 คน คือ
โยมบิดามารดาของเด็กชายกัน ศรีเพ็ง ปรารถนาจะให้บุตรได้ศึกษา ซึ่งตอนนั้น ยังไม่มีโรงเรียนประชาบาลในเขตพยุหะ จึงต้องมาฝากตัวเล่าเรียนกับภิกษุในวัดเขาแก้ว โดยเรียนหนังสือไทย เลข อักษรขอม เมื่อร่ำเรียนได้ชำนาญ ก็ออกมาช่วยงานเกตรกรรมกับทางบ้านจนเรียกได้ว่าเป็นช่างฝีมือที่มีความชำนาญเสียแต่ยังไม่เข้าวัยหนุ่ม
พระครูนิสิตคุณากร(กัน คงฺครตโน) ได้บรรพชาเมื่อวันที่ 12 พฤษภาคม พ.ศ. 2453 เมื่ออายุได้ 19 ปี โดยมีพระอธิการอ่อง วัดพระปรางค์เหลือง เป็นพระอุปัชฌาย์และได้อุปสมบท เมื่อวันที่ 9 มิถุนายน พ.ศ. 2456 ณ พัทธสีมาวัดเขาแก้ว โดยมีพระอธิการออ่อง วัดพระปรางค์เหลือง เป็นพระอุปัชฌาย์ พระอธิการไข่ วัดอินทาราม เป็นพระกรรมวาจาจารย์ พระญาณกิติ (ยอด อกฺกวํโส) (ต่อมาได้รับการเลื่อนสมณศีกดิ์เป็น พระธรรมไตรโลกาจารย์ (ยอด อกฺกวํโส)) วัดเขาแก้ว เป็นอนุสาวนาจารย์
ได้ศึกษาเล่าเรียนพระธรรมวินัย และเวทมนตร์คาถา จากพระครูนิวาสธรรมขันธ์ (เดิม พุทฺธสโร) วัดหนองโพ และสนใจศึกษาการช่างเพิ่มเติม
จบการศึกษาประถมศึกษาชั้นปีที่ 4 จากวัดเขาแก้วเปิดสำนักวิปัสสนากรรมฐานวัดเขาแก้วขึ้น เมื่อวันศุกร์ที่ 17 มิถุนายน พ.ศ. 2498 โดยมีพระพิมลธรรม (อาจ อาสภเถร ป.ธ.8) วัดมหาธาตุยุวราชรังสฤษฎิ์ราชวรมหาวิหาร เป็นผู้อำนวยการฝ่ายวิปัสสนาธุระ เป็นประธานเปิดสำนัก พระธรรมคุณาภรณ์ (เช้า ฐิตปญฺโญ)
เป็นผู้อำนวยการ พระครูนิสิตคุณากร (กัน คงฺครตโน) เจ้าอาวาสวัดเขาแก้วเป็นผู้อุปถัมภ์
พระครูนิสิตคุณากร เริ่มอาพาธด้วยโรคเบาหวาน และเข้ารับการรักษาอย่างต่อเนื่อง โดยมีคณะศิษยานุศิษย์พาตัวไปรักษา แต่ด้วยโรคแทรกซ้อน จึงทำให้มรณภาพ ด้วยอาการสงบที่ โรงพยาบาลสวรรค์ประชารักษ์ จังหวัดนครสวรรค์ เมื่อวันที่ 17 มกราคม พ.ศ. 2513 รวมอายุ 79 ปี พรรษา 57 โดยมีการพระราชทานเพลิงศพ ณ เมรุวัดเขาแก้ว เมื่อวันเสาร์ที่ 25 มีนาคม พ.ศ. 2515
แอดีมิลซง ฟือร์นังดึช
แอดีมิลซง ฟือร์นังดึช รีเบย์รู () เกิดเมื่อวันที่ 15 เมษายน ค.ศ. 1996 เป็นนักฟุตบอลชาวสวิส ปัจจุบันเล่นให้กับเวสต์แฮมยูไนเต็ด ในตำแหน่งกองกลาง
วัดโฮจูจิโดะโนะ
วัดโฮจูจิโดะโน () วัดในพระพุทธศาสนาของ ประเทศญี่ปุ่น ตั้งอยู่ที่นครเคียวโตะ ซึ่ง จักรพรรดิโกะ-ชิระกะวะ จักรพรรดิองค์ที่ 77 ได้เสด็จมาประทับภายหลังจากสละราชบัลลังก์เมื่อ พ.ศ. 1702 โดยพระองค์ได้ใช้วัดแห่งนี้ใน การว่าราชการในวัด จนกระทั่งเสด็จสวรรคตเมื่อ พ.ศ. 1735 ซึ่งพระบรมศพได้ถูกฝังไว้ ณ วัดแห่งนี้
บาร์ตวอมีแยย์ ดรองกอฟสกี
บาร์ตวอมีแยย์ ดรองกอฟสกี (; เกิดวันที่ 19 สิงหาคม ค.ศ. 1997) เป็นนักฟุตบอลชาวโปแลนด์ ปัจจุบันเล่นในตำแหน่งผู้รักษาประตูให้กับฟีออเรนตีนา
พระเจ้าเฟรเดอริกที่ 3 แห่งเดนมาร์ก
พระเจ้าเฟรเดอริกที่ 3 แห่งเดนมาร์ก () ทรงเป็นกษัตริย์แห่งเดนมาร์กและนอร์เวย์ระหว่าง ค.ศ. 1648 จนเสด็จสวรรคต ทรงเป็นพระราชโอรสองค์รองในพระเจ้าคริสเตียนที่ 4 แต่หลังพระเชษฐาเสด็จสิ้นพระชนม์ในค.ศ. 1647 ก็ทำให้พระองค์กลายเป็นรัชทายาทลำดับที่หนึ่งแทน หลังจากที่ทรงครองราชย์แล้ว พระองค์ได้ริเริ่มปกครองด้วยระบอบสมบูรณาญาสิทธิราชในเดนมาร์ก-นอร์เวย์ใน ค.ศ. 1660 และได้รับรองทางกฎหมายในปี ค.ศ. 1665 ซึ่งปรากฏเป็นครั้งแรกในประวัติศาสตร์นิพนธ์ตะวันตก พระองค์ยังมีรับสั่งให้สร้างพระบัลลังก์แห่งเดนมาร์ก ซึ่งตามตำนานแล้วระบุว่าบังลังก์นี้สร้างขึ้นจากเขาของยูนิคอร์นทั้งที่จริงถูกสร้างขึ้นจากงาของนาร์วาล นอกจากนี้
พระองค์เป็นกษัตริย์ที่มีอิทธิพลเหนือบรรดาขุนนาง และทรงทำสงครามสองครั้งกับสวีเดน ซึ่งสงครามกับสวีเดนครั้งแรก (1657–58) ทรงได้รับความพ่ายแพ้ แต่ก็สามารถกอบกู้ชื่อเสียงมาได้เมื่อมีชัยในสงครามกับสวีเดนครั้งที่สอง (1658–60) ซึ่งพระองค์ได้ใช้ความนิยมนี้ ในการยกเลิกระบอบราชาธิปไตยโดยการคัดเลือกเป็นระบอบสมบูรณาญาสิทธิราช ซึ่งเดนมาร์กใช้ระบอบการปกครองนี้ไปจนถึง ค.ศ. 1848
เอ็ดมันด์ เบิร์ก
เอ็ดมันด์ เบิร์ก () เป็นรัฐบุรุษชาวไอร์แลนด์ และยังเป็นทั้งนักปรัชญา, นักปราศรัย, นักทฤษฏีการเมือง และเป็นนักการเมืองอังกฤษสังกัดพรรควิกโดยเป็นสมาชิกสภาสามัญชน เขาเป็นที่รู้จักจากการสนับสนุนการปฏิวัติอเมริกา, การเลิกกีดกันชาวคาทอลิก, การฟ้องร้องข้าหลวงวอร์เรน ฮาสติงส์ แห่งบริษัทอินเดียตะวันออก และภายหลังจากการไม่เห็นด้วยกับการปฏิวัติฝรั่งเศส ซึ่งทำให้เขาผันตัวไปเป็นผู้นำกลุ่มอนุรักษนิยมในพรรควิกซึ่งเป็นเสียงข้างน้อยในสภา ซึ่งตัวเขาเรียกกลุ่มนี้ว่า กลุ่ม "วิกเก่า" (Old Whigs) ซึ่งอยู่ขั้วตรงข้ามกับฝ่ายสนับสนุนการปฏิวัติฝรั่งเศสซึ่งเรียกว่ากลุ่ม "วิกใหม่" (New Whigs) ที่นำโดยชาร์ล เจมส์ ฟ็อกซ์
เบิร์กเชื่อว่าเสรีภาพและจารีตประเพณีสามารถไปด้วยกันได้ ไม่จำเป็นต้องขัดแย้งถึงขั้นนองเลือดหรือสถาปนาฝ่ายหนึ่งฝ่ายใดขึ้นเป็นฝ่ายชนะอย่างขาดลอยชัดเจน การเปลี่ยนแปลงโดยฉับพลันนั้นจะนำมาซึ่งความสูญเสียไม่คุ้มกับประโยชน์ที่ได้รับ ดังนั้นเขาจึงเชื่อมั่นในวิถีแห่งการประนีประนอมมากกว่าการห้ำหั่นเอาชนะ ในขณะที่เขาต่อต้านการปฏิวัติฝรั่งเศสเขากลับสนับสนุนการปลดแอกของอเมริกาจากอังกฤษ เขาให้เหตุผลว่าเนื่องจากการปฏิวัติในฝรั่งเศสนั้นไม่ได้ตั้งอยู่บนพื้นฐานของการแสวงหาเสรีภาพและความเท่าเทียมตั้งแต่ต้น แต่เกิดจากการยุยงโดยชนชั้นนำซึ่งท้ายที่สุดจะนำไปซึ่งการปกครองในระบอบเผด็จการที่เลวร้ายกว่าเดิม
ในศตวรรษที่ 20 หลังจากที่เขาเสียชีวิตกว่าร้อยปีแล้ว เขากลายมาเป็นว่าได้รับการนับถืออย่างมากในฐานะนักปรัชญาผู้เป็นบิดาแห่งแนวคิดอนุรักษนิยมสมัยใหม่
เบิร์กเกิดในดับลิน ราชอาณาจักรไอร์แลนด์ โดยมีบิดาเป็นนักสังคมที่ประสบความสำเร็จสูงและบิดายังเป็นสมาชิกของคริสตจักรแห่งไอร์แลนด์ โดยตระกูลเบิร์กเป็นตระกูลที่มีเชื้อชายอัศวินชาวอังกฤษ-นอร์มันที่ใช้นามสกุลว่า "de Burgh" ซึ่งได้มายังไอร์แลนด์ในปี 1185 ภายหลังการรุกรานไอร์แลนด์ของพระเจ้าเฮนรีที่ 2 แห่งอังกฤษในปี 1171
เบิร์กได้เจริญรอยตามบิดา โดยการยึดมั่นและปฏิบัติตามหลักนิกายแองกลิคันตลอดชีวิตของเขา ไม่เหมือนกับน้องสาวซึ่งนับถือโรมันคาทอลิก ภายหลังเขาได้ถูกฝ่ายตรงข้ามทางการเมืองหยิบยกประเด็นที่ว่า เขาเคยเข้ารับการศึกษาที่วิทยาลัยแช็งออแมร์ของคณะเยสุอิต ใกล้กับเมืองกาแลในฝรั่งเศส ซึ่งการนับถือในคาทอลิกจะทำให้เขาถูกตัดสิทธิ์จากตำแหน่งทางการเมือง แต่เบิร์กก็สามารถรอดพ้นประเด็นดังกล่าวมาได้ โดยเขาสาบานที่จะปฏิเสธความเชื่อแปรสารจากขนมปังและเหล้าองุ่น (Transubstantiation) ของนิกายคาทอลิก แต่แม้ว่าเขาจะไม่เคยปฏิเสธเชื้อสายไอร์แลนด์ แต่เขาก็ระบุว่าตนเองนั้นเป็น "ชาวอังกฤษ"
เอ็ดมันด์ เบิร์ก ในฐานะสมาชิกสภาสามัญชน ได้สนับสนุนความคับแค้นใจของพลเมืองอาณานิคมอเมริกาของสหราชอาณาจักรภายใต้รัฐบาลของพระเจ้าจอร์จที่ 3 โดยเขาได้เสนอทางออก 6 ประการที่จะยุติความขัดแย้งในทวีปอเมริกาเหนือ คือ:
โชคร้ายที่เบิร์กได้แถลงทางออกเหล่านี้เพียงไม่ถึงหนึ่งเดือนก่อนที่วิกฤตจะปะทุขึ้น และข้อเสนอเหล่านี้จึงไม่เคยได้ออกเป็นกฎหมาย
แร้งเครา
แร้งเครา (; ) นกล่าเหยื่อขนาดใหญ่จำพวกแร้งชนิดหนึ่ง จัดอยู่ในประเภทแร้งโลกเก่า โดยเป็นเพียงชนิดเดียวเท่านั้นที่อยู่ในสกุล "Gypaetus"
แร้งเครา เป็นแร้งขนาดใหญ่เมื่อเทียบกับแร้งชนิดอื่น ๆ จะมีขนาดใหญ่กว่า และมีลักษณะที่แตกออกไปจากแร้งทั่วไปอย่างเห็นได้ชัด คือ ส่วนหัวจะมีขนปุกปุยต่างจากแร้งทั่วไปที่หัวและลำคอจะล้านเลี่ยน สีของขนตามลำตัวเป็นสีเหลือง ส่วนหัวสีขาวเป็นสัญลักษณะบ่งบอกว่า แร้งตัวนั้นโตเต็มวัยแล้ว และมีกระจุกขนสีดำบริเวณจะงอยปากล่างแลดูคล้ายเครา อันเป็นที่มาของชื่อ
แร้งเครา มีขนาดลำตัวยาวประมาณ 95–125 เซนติเมตร น้ำหนักตั้งแต่ 4.5–9.9 กิโลกรัม ความยาวปีกเมื่อกางเต็มที่เกือบ 10 ฟุต มีเอกลักษณะในการบินเฉพาะตัว มีสายตารวมถึงประสาทในการดมกลิ่นอย่างดีเยี่ยม
กระจายพันธุ์ตามเทือกเขาสูงในทวีปยุโรปตอนใต้, แอฟริกา จนถึงอินเดีย และทิเบต เช่น เทือกเขาแอลป์ ทำรังและวางไข่บนหน้าผาสูงสำหรับใช้หลบหลีกจากสัตว์นักล่าชนิดต่าง ๆ ที่มารังควาญได้
นอกจากจะกินเนื้อและซากสัตว์ต่าง ๆ เหมือนแร้งชนิดอื่นแล้ว แร้งเครายังมีพฤติกรรมและชื่นชอบอย่างมากในการกินกระดูกด้วย สันนิษฐานว่าคงเป็นเพราะอาหารขาดแคลนด้วยปัจจัยของถิ่นที่อยู่อาศัยที่ทำให้หาอาหารได้ยากและสภาพอากาศที่หนาวเย็น เคยมีผู้พบแร้งเคราคาบกระดูกสัตว์ชิ้นใหญ่ เชื่อว่าเป็นกระดูกของแกะบินขึ้นไปในอากาศที่จุดสูงสุด และทิ้งลงไปให้แตกเป็นชิ้นละเอียดกับพื้น ก่อนจะบินลงมากินทั้งหมดลงไปในกระเพาะ
ปีแยร์ โอเฌอโร
ชาร์ล ปีแยร์ ฟร็องซัว โอเฌอโร () เป็นจอมพลแห่งจักรวรรดิฝรั่งเศสที่หนึ่ง เขาเป็นหนึ่งในผู้บัญชาการในสงครามปฏิวัติฝรั่งเศส หลังเขานำกองทัพต่อต้านสเปนและเข้าเป็นผู้ใต้บังคับบัญชาของนายพลนโปเลียน โบนาปาร์ตในอิตาลี หน้าที่การงานของเขาก็เจริญเติบโตอย่างรวดเร็ว เขาเข้าร่วมการต่อสู้ในทุกยุทธการของสงครามนโปเลียนในปี 1796 โดยทำผลงานอย่างยอดเยี่ยม
หลังนโปเลียนขึ้นเป็นจักรพรรดิแห่งฝรั่งเศส นโปเลียนก็ยังคงไว้วางใจมอบหมายให้โอเฌอโรคุมกำลังสำคัญ แต่หลังนโปเลียนสิ้นอำนาจและถูกส่งตัวไปยังเกาะเอลบาแล้ว โอเฌอโรก็เข้าร่วมการฟื้นฟูราชวงศ์บูร์บง แม้เขาจะย้ายข้างมาอยู่ฝ่ายตรงข้ามกับนโปเลียน แต่เมื่อเขาได้ยินข่าวว่านโปเลียนสามารถหนีออกมาจากเกาะเอลบาได้และกำลังรวบรวมกองทัพใหม่ เขาได้เดินทางไปไปเข้าร่วมกับนโปเลียนแต่ถูกนโปเลียนจับกุมข้อหาทรยศแยะกักขังเขาไว้ ภายหลังจากที่นโปเลียนพ่ายแพ้และถูกส่งตัวไปยังเกาะเซนต์เฮเลนา พระเจ้าหลุยส์ที่ 18ได้ขึ้นครองบัลลังก์ฝรั่งเศสโดยสมบูรณ์ ก็ทรงปลดโอเฌอโรออกจากทุกตำแหน่งในกองทัพและริบฐานันดรและเบี้ยหวัด โอเฌอโรเสียชีวิตที่บ้านของเขาในลาอูแซย์เมื่อมีอายุได้ 53 ปี
จ็อบ ซิมูเลเตอร์
จ็อบ ซิมูเลเตอร์ () หรือชื่อเต็มคือ Job Simulator: The 2050 Archives เป็นวีดีโอเกมแบบความเป็นจริงเสมือนแนวจำลองชีวิตที่ผลิดโดย Owlchemy Lab สำหรับไมโครซอฟท์ วินโดวส์ โดยผู้เล่นจะได้สัมผัสโลกของการทำงาน
ในเกมนี้มีการจำลองงาน 4 งานคือ
"จ็อบ ซิมูเลเตอร์" เป็นเกมแรกที่วางจำหน่ายทาง SteamVR device.ตัวเกมรองรับเครื่องเล่นเกม HTC Vive โดยวางจำหน่ายในวันที่ 5 เมษายน พ.ศ. 2559 ก่อนที่นักพัฒนาลดราคาเกมลงในภายหลังตามการตอบสนองต่อความคิดเห็นของลูกค้า นักพัฒนาเรียกสิ่งสร้างขึ้นเรื่อยว่า "smaller human mode" สำหรับผู้เล่นที่ไม่สามารถเล่นเกมความเป็นจริงเสมือน
แม่พระพิลก
แม่พระพิลก หรือ พระเทวี เป็นพระนามที่กล่าวถึงพระชายาพระองค์หนึ่งที่ไม่ปรากฏพระนามในพญาสามฝั่งแกน และพระมหาเทวีในพระเจ้าติโลกราชแห่งล้านนา ถือเป็นมหาเทวีที่มีบทบาทสูงยิ่งในราชสำนัก ได้รับการสนับสนุนจากเจ้านายเมืองลำปาง-เขลางค์จนมีอำนาจมากพอที่ยึดอำนาจจากพระราชสวามี และเกื้อหนุนพระราชโอรสในการปกครองอาณาจักรล้านนาร่วมกันตลอดพระชนม์ชีพ
พระองค์มีพระนามว่ากระไรไม่ปรากฏ มีการกล่าวถึงในจารึกฐานพระพุทธรูปแม่ศรีมหาตาเรียกว่า “แม่พระพิลก” พิเศษ เจียจันทร์พงษ์ว่าชื่อดังกล่าวมีความหมายว่าพระราชชนนีมหาเทวีในพระเจ้าติโลกราช ส่วนชินกาลมาลีปกรณ์เรียกว่า “พระเทวี” พระองค์เป็นน้องสาวของหมื่นโลกนครเจ้าเมืองลำปาง (ต่อมาได้รับการสถาปนาเป็นหมื่นโลกสามล้านในรัชกาลพระเจ้าติโลกราช) พระองค์มีความสัมพันธ์บางประการกับเมืองแพร่ อาจมีความสัมพันธ์เครือญาติกับเมืองสุโขทัยด้วย ดังปรากฏการทำบุญสร้างพระพุทธรูปแม่ศรีมหาตาร่วมกับพระราชชนนีของพระมหาธรรมราชาพระองค์หนึ่งของสุโขทัย เฉลิมวุฒิ ต๊ะคำมีว่าพระองค์มีความสัมพันธ์ฉันญาติกับพระบรมครูติโลกดิลกติรัตนศิลคันธวันวาสีว่าอาจเป็นพระชนกของแม่พระพิลก ซึ่งสอดคล้องกับพระนามของพระเจ้าติโลกราช พระราชโอรสตามทำเนียมการนำชื่อบรรพบุรุษมาตั้งชื่อหลาน ส่วนพิเศษ เจียจันทร์พงษ์ว่าแม่พระพิลกเป็นพี่น้องหรือเครือญาติกับนางษาขาพระราชชนนีในพระมหาธรรมราชาที่ 4
หลังการอภิเษกสมรสกับพญาสามฝั่งแกน ประสูติกาลพระราชโอรสคือพระเจ้าติโลกราชพระราชโอรสลำดับหกซึ่งอยู่ห่างไกลต่อการสืบราชสมบัติ แต่จากการสนับสนุนของกลุ่มเจ้านายลำปาง-เขลางค์ ญาติวงศ์ฝ่ายพระราชชนนี จึงทำให้พระเจ้าติโลกราชยึดราชสมบัติจากพระราชชนกและครองราชสมบัติในปี พ.ศ. 1985 ซึ่งพระมหาเทวีมีบทบาททางการเมืองสูงมาก เพราะพระเจ้าติโลกราชยังครองราชย์ปกครองบ้านเมืองอยู่ภายใต้ดุลยพินิจของพระมหาเทวี ปรากฏการกล่าวถึงทั้งสองพระองค์คู่กันว่า มหาราชเจ้าทั้งสองพระองค์ หรือ พระเป็นเจ้าแม่ลูก มาตลอด และยังปรากฏใน "ชินกาลมาลีปกรณ์" ว่าพระมหาเทวีสำเร็จราชการปกครองอาณาจักรเพียงลำพังพระองค์ ความว่า
“เมื่อปีนั้นเป็นปีเถาะอยู่ พระเจ้าสิริธรรมจักรพรรดิราชาธิราช ทรงปรารถนาจะเป็นทายาทแห่งพระศาสนาเพื่อสนองคุณพระบรมชนกชนนี จึงมอบราชสมบัติให้แก่พระเทวี ผู้เป็นพระราชมารดาของพระองค์ แล้วทรงผนวช” 
นอกจากนี้พระองค์ยังได้รับพระบรมราชโองการจากพระเจ้าติโลกราชให้ยกทัพไปตีนครรัฐแพร่ ในเวลาเดียวกันพระเจ้าติโลกราชเองจะยกทัพไปตีนครรัฐน่าน ดังปรากฏใน "พื้นเมืองเชียงใหม่" ซึ่งการยกทัพไปครั้งนั้น หาได้รบกันจริงจัง หากแต่เป็นการเจรจากับท้าวแม่นคุณ เจ้าเมืองแพร่ ว่าให้ออกมาถวายบังคม หลังจากที่ท้าวแม่นคุณออกมาถวายบังคมแล้ว พระองค์ก็โปรดเกล้าฯ ให้ท้าวแม่นคุณครองเมืองแพร่ต่อไปก่อนยกทัพกลับ ถือเป็นชัยชนะที่รวดเร็วและง่ายดายยิ่ง หลังจากนั้นเป็นต้นมานครรัฐแพร่จึงถูกรวมเข้ากับอาณาจักรล้านนาในปี พ.ศ. 1987
รักเกินพิกัดแค้น
รักเกินพิกัดแค้น เป็นละครโทรทัศน์ไทย จากบทประพันธ์ของ แกมบรรจง ออกฉายครั้งแรกทางสถานีโทรทัศน์สีกองทัพบกช่อง 7 ทุกวันศุกร์-เสาร์-อาทิตย์ เวลา 20.25 - 22.25 น. ผลิตโดย บริษัท หนุก-หนาน จำกัด ในปี พ.ศ. 2547 เขียนบทโทรทัศน์โดย ฟิน กำกับการแสดงโดย พีรพล เธียรเจริญ นำแสดงโดย ปฏิภาณ ปฐวีกานต์ , สุวนันท์ คงยิ่ง และ อรรถพร ธีมากร
ริสา หงษ์หิรัญ
ริสา หงษ์หิรัญ หรือ โค้ช เบคกี้ รัสเซลล์ (Coach Becky Russell) ชื่อจริง รมิดา รัสเซลล์ มณีเสถียร ชื่อเล่น เบคกี้ กรรมการบริหารและผู้อำนวยการฝ่ายบูติคสตรี บริษัท ไอ.ซี.ซี.อินเตอร์เนชั่นแนล จำกัด (มหาชน) ดารานักแสดง นางแบบสาว อดีตสาวแพรว และรองมิสไทยแลนด์เวิลด์ อันดับ 1 ในปี พ.ศ. 2531 (1988) เจ้าของแบรนด์ Becky Russell (เบคกี้ รัสเซลล์)
ริสา หงษ์หิรัญ เป็นลูกครึ่งอเมริกัน-ฟิลิปปินส์ เกิดและเติบโตที่ประเทศไทย
ริสา หงษ์หิรัญ จบการศึกษาระดับประถมศึกษาจากโรงเรียนไผทอุดมศึกษา ต่อมาได้ศึกษาระดับมัธยมศึกษาตอนต้นและตอนปลายจากโรงเรียนบดินทรเดชา (สิงห์ สิงหเสนี) สำเร็จการศึกษาปริญญาตรี คณะบริหารธุรกิจ มหาวิทยาลัยอัสสัมชัญ และปริญญาโท สาขาวิชาการสื่อสารมวลชน คณะนิเทศศาสตร์ จุฬาลงกรณ์มหาวิทยาลัย ปัจจุบันกำลังศึกษา หลักสูตรปริญญาดุษฎีบัณฑิต สาขาพัฒนศึกษา ภาควิชา นโยบาย การจัดการและความเป็นผู้นำทางการศึกษา คณะครุศาสตร์ จุฬาลงกรณ์มหาวิทยาลัย
พ.ศ. 2555 เครื่องราชอิสริยาภรณ์อันมีเกียรติยศยิ่งมงกุฎไทย ชั้น เบญจมาภรณ์มงกุฎไทย (บ.ม.)
ดับเบิลยูดับเบิลยูเอฟ ไลท์เฮฟวีเวตแชมเปียนชิป
ดับเบิลยูดับเบิลยูเอฟ ไลท์เฮฟวีเวตแชมเปียนชิป () เป็นตำแหน่งแชมป์เดี่ยวของ WWF หรือ WWE ในปัจจุบัน ก่อตั้งขึ้นเมื่อวันที่ 26 มีนาคม ค.ศ. 1981 ถึง 30 พฤศจิกายน ค.ศ. 2001
อาโอเอช เวิลด์ เทเลวิชัน แชมเปียนชิป
อาโอเอช เวิลด์ เทเลวิชัน แชมเปียนชิป (ROH World Television Championship) เป็นตำแหน่งแชมป์เดี่ยวของสมาคม Ring of Honor ก่อตั้งขึ้นเมื่อวันที่ 20 มกราคม ค.ศ. 2010
As of 30, 2022.
มินะโมะโตะ อะสึชิโกะ
มินะโมะโตะ อะสึชิโกะ (, พ.ศ. 1659–1686) เป็นพระชายาในจักรพรรดิโกะ-ชิระกะวะ จักรพรรดิองค์ที่ 77 และเป็นพระราชมารดาของจักรพรรดินิโจ จักรพรรดิองค์ที่ 78
พระชายาอะสึชิโกะประสูติเมื่อ พ.ศ. 1659 ในรัชสมัยจักรพรรดิโทะบะ และมีพระประสูติกาล เจ้าชายโมะริฮิโตะ หรือต่อมาคือ จักรพรรดินิโจ เมื่อ พ.ศ. 1686 แต่หลังจากมีพระประสูติกาลได้ไม่นานพระชายาอะสึชิโกะก็สิ้นพระชนม์เมื่อพระชนมายุเพียง 27 พรรษา
ไทระ โนะ ชิเงะโกะ
ไทระ โนะ ชิเงะโกะ (, พ.ศ. 1685 – 14 สิงหาคม พ.ศ. 1719) เป็นพระสนมในจักรพรรดิโกะ-ชิระกะวะ จักรพรรดิองค์ที่ 77 และพระราชมารดาของ จักรพรรดิทะกะกุระ จักรพรรดิองค์ที่ 80
พระสนมชิเงะโกะประสูติเมื่อ พ.ศ. 1685 เป็นน้องเมียของ ไทระ โนะ คิโยะโมะริ ขุนนางผู้กุมอำนาจในราชสำนักในขณะนั้นต่อมาได้เข้าถวายตัวเป็นพระสนมเมื่อราว พ.ศ. 1703 และมีพระประสูติกาล เจ้าชายโนะบุฮิโตะ ซึ่งต่อมาขึ้นสืบราชบัลลังก์เป็น จักรพรรดิทะกะกุระ เมื่อ พ.ศ. 1704
พระสนมชิเงะโกะสิ้นพระชนม์ในรัชสมัยจักรพรรดิทะกะกุระเมื่อวันที่ 14 สิงหาคม พ.ศ. 1719 ขณะพระชนมายุเพียง 34 พรรษา
ฟุจิวะระ โนะ โชะกุชิ
ฟุจิวะระ โนะ โชะกุชิ ( , 1700 - 15 ตุลาคม 1771) พระชายาใน จักรพรรดิทะกะกุระ จักรพรรดิองค์ที่ 80 เป็นพระราชมารดาใน จักรพรรดิโกะ-โทะบะ จักรพรรดิองค์ที่ 82 และเป็น พระอัยยิกา (ย่า) ใน จักรพรรดิโกะ-โฮะริกะวะ
พระชายาโชะกุชิประสูติเมื่อ พ.ศ. 1700 ในตระกูลโบะมงซึ่งเป็นสาขาย่อยของ ตระกูลฟุจิวะระ ต่อมาได้เข้าถวายตัวเป็นพระสนมในจักรพรรดิทะกะกุระต่อมาได้เลื่อนขึ้นเป็นพระชายาและได้มีพระประสูติกาล เจ้าชายทะกะฮิระ ที่ต่อมาคือ จักรพรรดิโกะ-โทะบะ เมื่อวันที่ 6 สิงหาคม พ.ศ. 1723
เมื่อจักรพรรดิทะกะกุระเสด็จสวรรคตใน พ.ศ. 1724 ขณะที่เจ้าชายทะกะฮิระมีพระชนมายุเพียง 1 พรรษาพระชายาโชะกุชิก็ได้ออกบวชเป็นแม่ชีมีฉายาทางธรรมว่า ชิชิโจ-อิง () จนกระทั่งสิ้นพระชนม์ในรัชสมัยของ จักรพรรดิโกะ-โฮะริกะวะ ผู้เป็นพระราชนัดดาเมื่อวันที่ 15 ตุลาคม พ.ศ. 1771 ขณะมีพระชนมายุได้ 71 พรรษา
อีเอฟแอลลีกวัน ฤดูกาล 2016–17
อีเอฟแอลลีกวัน ฤดูกาล 2016–17 (หรือเรียกว่า สกายเบตลีกวัน ด้วยเหตุผลด้านผู้สนับสนุน) เป็นการแข่งขันอีเอฟแอลลีกวันฤดูกาลแรกของลีกภายใต้ชื่อปัจจุบันและในฤดูกาลที่ 24 ภายใต้รูปแบบการแบ่งลีกปัจจุบัน
เลื่อนชั้นมาจาก อีเอฟแอลลีกทู ฤดูกาล 2015–16
ตกชั้นจาก ฟุตบอลลีกแชมเปียนชิป ฤดูกาล 2015–16
เลื่อนชั้นสู่ ฟุตบอลลีกแชมเปียนชิป ฤดูกาล 2016–17
ตกชั้นสู่ ฟุตบอลลีกทู ฤดูกาล 2016–17
ทีมเข้าแข่งขันทั้งหมด 24 ทีม โดยเป็น 17 ทีมจากในฤดูกาล 2015-16, 3 ทีมที่ตกชั้นจากฟุตบอลลีกแชมเปียนชิป ฤดูกาล 2015–16 และอีก 4 ทีมที่เลื่อนชั้นจากฟุตบอลลีกทู ฤดูกาล 2015-16